Izrael: Zid briga - Biznis i Finansije\nHome\tTekstoviAnalizeBiznis\tIzrael: Zid briga\nIzrael: Zid briga\nby bifadmin 31. maja 2012.\n31. maja 2012.\nNezaposlene žene u arapskoj populaciji i ultra ortodoksni Jevreji izbacili su Izrael u vrh liste zemalja OECD po stopi siromaštva. Ove dve grupacije danas čine četvrtinu a za dve decenije bi mogli činiti i polovinu stanovništva ove zemlje, u kojoj srednji sloj – sekularni Jevreji – podnose teret koji ima svoj ekonomski, kulturološki i politički podtekst. I tu nije kraj izazovima s kojima se suočava ova ekonomija koju je globalna kriza gotovo zaobišla.\nNedavni izveštaj Međunarodnog monetarnog fonda, koji je Izrael stavio na vrh liste ekonomija OECD po stopi siromaštva, i jedan raniji po kojem se zemlja našla među tri članice MMF sa najvećim jazom između bogatih i siromašnih, otvorio je u tamošnjoj i svetskoj štampi debatu na tri pomalo neočekivana fronta: jedan je spoljnopolitički, gde raste izolovanost Izraela u odnosu na okruženje posle Arapskog proleća. Drugi su rastuće tenzije između sekularnih Jevreja koji ne žele da plaćaju visoke socijalne doprinose za svoje ultraortodoksne sugrađane (Haredi Jevreje), a koji, zajedno sa arapskom manjinom, čine većinu siromašnih. Treći, to je odijum prema nacionalnom statističkom zavodu, koji je, izgleda, napravio značajne greške u obračunu ne samo nezaposlenosti, nego verovatno i drugih ekonomskih pokazatelja, što dovodi u pitanje inače trenutno solidne podatke o stanju izraelske ekonomije.\nSve finese na ovim frontovima neobično su važne jer na različite načine utiču i na ekonomsku a samim tim i političku budućnost Izraela.\nKo se preračunao i zašto?\nMožda je najjednostavnije poći od fronta broj 2, odnosno od nedavnog izveštaja MMF u kojem se konstatuje da dve zajednice, arapska manjinska zajednica s kojom većinski Izrael živi u velikoj političkoj nelagodi i Haredi, imaju visoke stope nezaposlenosti. U arapskoj populaciji to su pre svega žene od kojih četiri petine ne radi bilo zbog niske obrazovanosti, udaljenosti od ekonomskih centara i/ili tradicionalnih društvenih običaja po kojima žene treba da ostanu uz decu. U jevrejskoj populaciji to su ultra ortodoksni Jevreji koji odbijaju da služe obaveznu vojsku, a zbog posvećenosti verskim poslovima ne žele da rade. Njjih je 60% nezaposleno, a za sopstveno i izdržavanje porodice primaju socijalnu pomoć koju im plaćaju sekularni Jevreji. Tipična ultra ortodoksna porodica pritom ima šestoro dece.\nArapska populacija i Haredi Jevreji danas čine četvrtinu a za dve decenije, sa visokim stopama fertiliteta, mogli bi činiti i polovinu stanovništva. Da u ove dve grupacije postoji prosečan nivo zaposlenosti, zarada i produktivnost, kao u ostatku izraelske populacije, izraelski društveni proizvod povećao bi se za 15 odsto.\nNedavno su u nekim zajednicama ultra ortodoksni ekstremisti pokušali da svoje poglede nametnu svojim lokalnim zajednicama. Tako su, na primer, uništili bilborde sa likovima žena, što je izazvalo još veću srdžbu. kod ostatka populacije – inače najčešće visoko obrazovanom inovativnom kadru zaposlenom u “ekonomiji znanja”. Izraelski ministar finansija Juval Štajnic je posle izveštaja MMF rekao da će izraelska vlada stvoriti mogućnost za obrazovanje, prekvalifikaciju i pozvati ove dve grupacije da se uključe u tržište rada za svoje i dobro celog društva. Ipak, pitanje očito prevazilazi uobičajene okvire borbe za smanjivanje nezaposlenosti i zadire u duboko ukorenjene tradicije obe zajednice.\nPo izveštaju MMF nezaposlenost je u poređenju sa drugim zemljama veoma niska i iznosi 5,5 % odsto, ali je nedavna odluka izraelskih vlasti da harmonizuju svoju statistiku sa metodologijom OECD i to dovela u pitanje: po novom proračunu ona je čak 20% viša od ove kojom se koristi i MMF i iznosi 6,6% za januar i 6,5% za februar ove godine. Još uvek zbunjeni stručnjaci smatraju da ovako velika razlika u statističkim pokazateljima nije mogla proizaći samo iz drugačijeg obuhvata, manjih perifernih lokalnih zajednica u Izraelu i zaposlenih u vojsci (gde je procenat zaposlenosti 100%). Štaviše, sa ovakvom metodologijom, nezaposlenost je trebalo da bude još niža, a ne viša. Ova još nerazrešena statistička misterija imaće svoje posledice i na proračun privrednog rasta, zaposlenosti, plata i druge ekonomske pokazatelje.\nTa greška navela je stručnjake da ponovo otvore i pitanje validnosti drugih pokazatelja iako oni nisu striktno povezani sa nezaposlenošću: na primer, rastućih troškova stanovanja i brige za najmlađe i visokih cena roba i usluga koje se formiraju u uslovima monopola i kartela, a za koje se takođe tvrdi da nisu valjano statistički iskazani. Rast ova tri pokazatelja i nezadovoljstvo srednje klase jer plaća socijalne troškove izdržavanja ultra ortodoksne zajednice doveli su do masovnih protesta u leto 2011. godine.\nI cene stanova su u poslednjih nekoliko godina porasle za 50%, a sve to u uslovima dubokog jaza između bogatih i siromašnih, moćne i skupe birokratije i postojanja velikog broja vladinih miljenika tajkuna, dodatno iritira srednji sloj koji optužuje vladu da se najveći broj stanova koje gradi od državnog novca (15.000 novih) namenjuje isključivo ultra ortodoksnim Jevrejima.\nIzveštaj MMF je do te mere uzburkao strasti da je izraelski premijer Benjamin Netanjahu u specijalnom intervjuu za TheMarker u vreme proslave Pashe iskoristio priliku da nekoliko puta podcrta da je, ako se izuzmu arapska i ultra ortodoksna zajednica, izraelska ekonomija u odličnom stanju, o čemu govori i rast GDP od 5%, kakav druge zemlje mogu samo da priželjkuju. I zaista, u izveštaju MMF nema ničega što bi navodilo na pomisao da će u 2012. godini izraelska ekonomija doživeti kolaps. Naprotiv, konstatuje se da je ekonomija jaka i da je Izrael uspeo da se odupre negativnim tokovima koji karakterišu većinu privreda u svetu. Međutim, istovremeno se upozorava na relativno visok rast javnog duga prema GDP, koji je, između ostalog, rezultat tenzija u regionu i visokih troškova bezbednosti.\nI tu u celu priču ulazi spoljna politika Izraela, koji je sve zatvoreniji u odnosu na svoje susede i koji, kao odgovor na sve tenzije koje dolaze iz tog smera, gradi zidove oko svoje granice. U Izraelu je, za razliku od ostatka sveta, Arapsko proleće (koje se tamo naziva “Muslimanskom zimom”) dočekano s puno pesimizma, sa zebnjom da bi novi arapski lideri mogli biti mnogo manje naklonjeni Izraelu. Ovo se već reflektuje i u građenju mnogo viših žičanih bedema ka granici sa Egiptom i prebacivanju elitnih trupa, policije i posebnih obučenih brigada u tu oblast. Samim tim, rastu i troškovi iz budžeta jer su u poslednjih sedam meseci incidenti na tom delu granice stvar svakodnevice. To je jedan od razloga što će biti probijen cilj – da deficit budžeta bude 2% GDP, zbog čega je ministarstvo finansija već najavilo pomeranje manjka u kasi na najmanje 3,4% GDP.\nNivo troškova koje bi Izrael mogao imati zbog nemira u okruženju teško je proceniti: samo pre izbijanja revolucije u Egiptu naftovod koji ide ka Izraelu preko Sinaja pogođen je 13 puta. Pojas Gaze i zapadna obala već se ne vide od zidova koji su podignuti, a i duž ostatka granice su visoke ograde i minska polja. Sada se razmišlja i o izgradnji visoko sofisticiranog sistema zaštite koji već postoji na granici sa Egiptom. Mada žele demokratizaciju u regionu, Izraelci se pribojavaju mogućih ishoda. Od početka Arapskog proleća, tri puta je pokušan prodor na njihovu teritoriju sa granica sa Libanom i Sirijom. Stabilnost, bezbednost i snaga – to je mantra koju ponavlja Netanijahu jer se, kako kaže, „ne može živeti u iluzijama” i verovati da je mir, moguć cilj. A opsadno stanje košta i doprinosi ljuljanu budžeta: samo za potrebe izgradnje najvećeg svetskog centra za azilante i imigrante, kojim bi do kraja godine trebalo zaustaviti (procenjenih) 11.000 ekonomskih useljenika iz Sudana i Somalije, potrošiće se najmanje 70 miliona evra. Zbog ovog projekta je svaki ministar u vladi morao da se odrekne po dva odsto svog budžeta. Iako se u izveštaju MMF, prirodno, ne raspravlja o izraelskoj spoljnoj politici, očito je da preporuke podrazumevaju postizanje primirja i na političkom kao i na ekonomskom frontu. “Pozdravljamo napore vlasti da održe ukupan nivo potrošnje unutar limita postavljenih za 2012. godinu (..) ali to nije dovoljno.(..).potrebni su odlučni napori na svim stranama – da se smanje troškovi odbrane, poveća nivo poreskih prihoda i podigne produktivni potencijal ekonomije” – čitaj: zaposlenost arapske i Haredi populacije.\nbroj 87, maj 2012.\nKristin Lagard šiba grčke poreske neplatiše, dok ona sama ne plaća poreze\nGrčka drahma se na kratko pojavila na Blumbergu\nSveprisutna globalna korupcija muči odbore kompanija\n11. juna 2014.\nZaposleni i kupovina privrednih društava: Od viška glava...\n15. maja 2014.\nTrendovi u prehrambenoj maloprodaji u Srbiji\nMilojko Arsić: Šta sve treba da uradi nova...\nMSP i globalizacija: Što veće tržište, to manje...\n19. marta 2014.\nRegulatorni okvir za korišćenje obnovljivih izvora energije u...\n15. juna 2013.\nTelekom Srbija: Privatizacija ili stagnacija\n20. maja 2013.\nNacionalne kulturne vrednosti i sklonost ka poslovnom riziku:Jednom...\n5. maja 2013.\nPWC: Šta brine svetske menadžere?\n21. februara 2013.


Slovenacki poslovni klub | Radni sastanak - Direktor RAS-a Željko Sertić - Slovenacki poslovni klub\nRadni sastanak – Direktor RAS-a Željko Sertić\nDana 19.01.2017. Slovenački poslovni klub je organizovao Radni sastanak u In Hotelu. Gost radnog sastanka bio je direktor Razvojne agencije Srbije Željko Sertić, koji je razgovarao sa prisutnima o uslovima poslovanja u Srbiji, slovenačkim investicijama, kao i planovima vlade za unapređenje privrednog ambijenta.\nSastanku su prisustvovali predstavnici slovenačke Ambasade u Srbiji, na čelu sa Nj.E. Vladimirom Gasparičem kao i veliki broj članova.\nPredsednica Slovenačkog poslovnog kluba, Danijela Fišakov je zahvalivši gospodinu Sertiću na učešću u Radnom sastanku, napomenula da je organizacija ovakve razmene informacija između visokih zvaničnika državnih institucija i privrednika iz slovenačkih kompanija koje posluju u Srbiji najbolji način za poboljšanje poslovnog okruženja u Srbiji i tom prilikom posebno naglasila:\n“Klub će se potruditi da i u ovoj godini bude vaša podrška pogotovo vašem poslovanju ovde u Srbiji. I ako ćete vi biti uspešni i mi ćemo biti uspešni.”\nNJ.E. Vladimir Gasparič je poželeo privrednicima sve najbolje u novoj godini i gospodinu Sertiću i Vladi Srbije da nastave ka uspešnim reformama koje sprovode i poslednje dve godine.\nČlanovi SPK su gospodinu Željku Sertiću postavljali pitanja o planovima koje će vlada preduzeti u cilju podsticanja preduzetništva kao i o naporima koje ulažu u suzbijanju sive ekonomije.\n”To je jedini način da možemo da poslujemo, da širimo, otvaramo naše granice i da kroz to obezbedjujemo mnogo bolji život i standard za sve naše građane”, rekao je Željko Sertić poželevši svim članovima Slovenačkog poslovnog kluba uspešnu godinu.\n"Glavna poruka koju želim da vam prenesem u ime ministra (Gorana) Kneževića i Vlade Srbije je to da vlada nastavlja da podržava privrednike, da ste dobrodošli i da ćete svim mogućim državnim sredstvima biti zaštićeni da ostvarujete svoj profit, da sa njim slobodno raspolažete".\nDirektor kompanije Bisnode Miroslav Ekart je predstavio rezultate sprovedene analize slovenačkih kompanija u Srbiji i tom prilikom naglasio da:\n„U Srbiji posluje ukupno 1.517 slovenačkih preduzeća, od kojih 605 posluje sa pozitivnim poslovnim prihodima, a 717 je sa imovinom preko 10.000 EUR. Za finansijske pokazatelje posmatrani su subjekti koji su poslovali pozitivno ili imaju imovinu veću od 10.000 EUR – takvih je 717 u 2015.god. i 726 u 2014.god. Prema sastavu ima 1510 privrednih društava i preduzetnika i 9 finasijskih institucija, sa prosečnom finansijskom ocenom „C“ i dinamičnom ocenom + (mala verovatnoća ulaska u blokadu), a Bisnode indeks uspešnosti je +1. Bitno je naglasiti da je kod slovenačkih kompanija u Srbiji poslovna dobit rasla čak 48%, dok je prihod porastao 22% (2014/2015).”\nIvana Bezarević, izvršna urednica poslovnog portala eKapija predstavila je rang listu slovenačko-srpskih investicionih priča, koje su izazvale najveće interesovanje i čitanost na eKapiji u prethodnoj godini.\n͈Sumirajući 2016., primetno je da se sve više srpskih kompanija odlučuje da investira u Sloveniji, poput Comtrade-a, AIK banke, Delta holding-a, dok sa druge strane slovenačke firme ostaju među najvećim investitorima i promoterima Srbije. Posebno ohrabruje što slovenačke kompanije koje već posluju u Srbiji nastavljaju da investiraju ovde šireći svoje kapacitete, potvrđujući time da je Srbija za njih dobro poslovno okuženje. Kompanije iz dve zemlje su se angažovale i na zajedničkim projektima, ujedinjenim nastupima na trećim tržištima, a veliku ulogu u osnaživanju ekonomija dve zemlje ima i razmena iskustva – naročito evropsko iskustvo slovenačkih kompanija koje prenose partnerima u Srbiji.”


10 akcija koje su deci i mladima u regionu ulepšale početak školske godine | Giving Balkans\nPročitajte koje su back to school akcije i kampanje, koje su pokrenule i sprovodile različite organizacije, kompanije, građani i pojedinci obeležile nedelju iza nas.\nOvo je prilika da vas podsetimo i da se ovogodišnji Nacionalni dan davanja, obeležava pod sloganom „Škola dobrih ljudi“ i da tim povodom prikupljamo sredstva za kupovinu savremenih učila za 60 škola u 30 opština širom Srbije.\nŠkolski pribor za socijalno ugrožene mališane\nIzdavačka kuća Ars Lamina, u saradnji sa knjižarom Literatura.mk donirala je, u okviru kcije „Srećna školska godina“, pribor za decu iz socijalno najugroženijih kategrija.\nU okviru akcije, koju je sprovelo udruženje „Projekat sreća“, donirano je više od 800 komada školskog pribora, knjiga, svesaka i časopisa.\n„Trka radosti“ u Bitolju i Skoplju\nPored toga, „Projekat sreća“ je, u susret novoj školskoj godini, u Bitolju i Skoplju 1. septembra organizovao humanitarnu manifestaciju pod nazivom „Trka radosti“.\nU pitanju je trka za decu, humanitarnog i edukativnog karaktera, čiji je osnovni cilj prikupljanje školskog pribora za decu iz socijalno i ekonomski ugroženih kategorija.\nOsim humanitarnog, ova trka nije imala takmičarski već edukativni i zabavni karakter i u njoj su učestvovala deca starosti od 7 do 12 godina.\nDogađaj su podržali Crveni krst Bitolj, Sportska akademija Bitolj, Triatlon klub Triogy Racing MKD i mlekara Bucen Kozjak iz Kumanova.\nHumanitarna akcija „Podijelimo jer zajedno možemo više“ obezbedila školski pribor za 225 mališana u Crnoj Gori\nU humanitarnoj akciji, koju je organizovalo Udruženje „Roditelji“, pod nazivom „Podijelimo, jer zajedno možemo više“, 225 dece iz 116 socijalno ugroženih porodica iz više gradova Crne Gore dobilo je školski pribor i školsku opremu, a kako navode iz udruženja, pribor će dobiti još 78 porodica.\nU okviru akcije, donacije su prikupljane uz podršku građana, koji su donirani školski pribor ostavljali u korpama za donaciju, postavljenim na nekoliko lokacija u nekoliko gradova u Crnoj Gori.\nKako ističu organizatori, znaćajan doprinos uspešnosti akcije dali su volonteri udruženja „Roditelji“, Gimnazije „Slobodan Škerović“ i Alfa centra u Nikšiću, koji su prikupljali sredstva i učestvovali u pakovanju i podeli donacija.\nŠkolski pribor za 148 prvaka iz Bosanske Dubice\nUdruženje "Fokus", kroz projekat "Prvi školski dan", i uz podršku donatora – fizičkih i pravnih lica iz BiH i inostranstva obezbedilo je školski pribor za 148 učenica i učenika iz opštine Bosanska Dubica, koji ovog septembra polaze u prvi razred.\nUdruženje „Fokus“, inače, već nekoliko godina za redom, kroz različite humanitarne inicijative, pomaže građanima iz opštine Bosanska Dubica.\nKompanija „Bom Impeks“ obezbedila 75 paketa školskog pribora za mališane iz Banja Luke\nPovodom početka nove školske godine firma „Bom Impeks“ iz Banjaluke je obezbedila poklon pakete školskog pribora za područnu Osnovnu školu Sveti Sava u Pavlovcu, koju pohađa 75 učenika od 1. do 5. razreda.\nKako navode iz kompanije, fokus njihovo društveno odgovornog poslovanja je na deci i organizacijama i institucijama koje pomažu deci.\nKompanija UNIQA osiguranje donirala školski pribor i opremu za decu i mlade izlečene od raka\nPovodom početka nove školske godine, UNIQA osiguranje je doniralo anatomske školske torbe, osnovni školski pribor i opremu za predstojeću školsku godinu, učenicima i studentima izlečenim od raka, sa područja Tuzlanskog kantona.\nOva aktivnost realizovana je pod nazivom „Zajedno kroz školska vrata, za djecu izliječenu od raka“ i u saradnji sa Udruženjem porodica i prijatelja djece oboljele od leukemije i drugih malignih bolesti „PIPOL“ , Tuzla.\nUNIQUA osiguranje, inače, tokom 2019, godine, na teritoriji BiH sprovodi projekat „Radost života“, koji za cilj ima unapređenje društvenog položaja dece i mladih, posebno onih koji dolaze iz najranjivijih kategorija društva.\nUdruženje Pomozi.ba obezbeđuje užine za mališane širom BiH\nJoš jednu humanitarnu akciju povodom početka nove školske godine sprovodi humanitarna organizacija Pomozi.ba.\nU pitanju je projekat Užine, započet 2014. godine, sa ciljem da se obezbedi školska užina đacima bez jednog ili oba roditelja, deci sa poteškoćama u razvoju i mališanima iz socijalno ugroženih porodica.\nU okviru ovogodišnje akcije, Pomozi.ba će obezbediti užine za 1500 dece.\nUkoliko ste iz BiH, za akciju možete donirati pozivom na humanitarni broj 17002, pri čemu jedan poziv obezbeđuje 4 užine.\nPojedinci i kompanije mogu donirati i uplatama na žiro-račun i putem PayPala, a sve detalje o akciji i kako da je podržite, možete pogledati na linku.\nKompanija Comtrade donirala 16 lap top računara Srednjoj medicinskoj školi u Gračanici\nKompanija Comtrade je Srednjoj medicinskoj školi u Gračanici donirala 16 lap top računara, koji će, osim za kompjutersko opismenjavanje učenika, biti iskorišćeni za uvodjenje te škole u sistem elektronskih dnevnika i aktiviranje usluge elektronskog upisa.\nNova stolarija za osnovnu školu u Lebanu\nZahvaljujući donaciji Stevana Škorića, humanitarca iz Splita, koji živi u Kanadi, istureno odeljenje lebanske osnovne škole „Radovan Kovačević – Maksim“, koja se nalazi u mestu Konjin, dobilo je novu stolariju.\nŠkorić je pokrenuo humanitarnu akciju, u okviru koje je, sa prijateljima, prikupio oko 5.000 kanadskih dolara, odnosno oko 300.000 dinara. Prikupljeni novac upotrebljen je za nabavku nove školarije za osnovnu školu u Konjinu, koju pohađa 36 učenika.\nŠkolska oprema i „Moja kravica“ paketići za decu iz Prihvatilišta\nKompanija Imlek je, povodom početka školske godine i u saradnji sa Sekretarijatom za socijalnu zaštitu grada Beograda, donirala sveske, rančeve i paketiće sa mlečnim proizvodima „Moja kravica“ školarcima koji borave u Prihvatilištu za decu Beograda.\nPored Prihvatilišta u Beogradu donacija je obezbeđena i za decu iz Dečjeg sela Sremska Kamenica i Doma za decu i omladinu Duško Radović iz Niša.


Cene nekretnina u Izraelu skočile su za 345,7 odsto u prethodnoj deceniji.\nTo je najveći porast na svetu. U tom periodu su plate u Izraelu povećane za 17,5 odsto, a inflacija je godišnje rasla za 0,92 odsto.\nŠvajcarska je druga u porastu cena nekretnina, sa 165,5 odsto u prethodnoj deceniji, slede Nemačka (162 odsto), SAD (153 odsto) i Mađarska (137,8 odsto), a na desetom mestu nalazi se Velika Britanija, sa povećanjem od 74,9 odsto, prenosi B92.\nIzraelska godišnja inflaciona stopa od 0,92 odsto je među najmanjima u svetu - samo su Švajcarska (-0,04 odsto), Japan (0,42 odsto) i Grčka (0,5 odsto) imali manje inflacione stope u prethodnoj deceniji, pokazuju podaci Svetske banke.


Karmelo Entoni ostaje u Niksima\nKošarkaš Njujork Niksa Karmelo Entoni produžiće ugovor sa tim klubom na još pet godina.\nNiksi otpustili Majka Vudsona\nKošarkaški klub Njujork otpustio je trenera Majka Vudsona, pošto Niksi nisu uspeli da se plasiraju u plej-of.\nNajtrofejniji NBA trener svih vremena Fil Džekson stigao je da kao Mesija spasi od dalje propasti Njujork Nikse.\nNBA: Karmelo Entoni brojao do 62!\nKošarkaši Oklahome pobedili su večeras na svom parketu Njujork sa 123:94 u utakmici NBA lige.\nRazigrani dečak oduševio publiku\nJedan dečak izazvao je oduševljenje javnosti kada je reditelj prenosa košarkaške utakmice Detroit Pistons - Njujork Niks u prvi kadar stavio mališana kako igra.\nNBA: Pobede Golden Stejta i Hjustona\nKošarkaši Golden Stejta pobedili su u noći između četvrtka i petka Oklahomu sa 116:115 poenima Andrea Iguodale u poslednjim trenucima te utakmice NBA lige.


Koha: Pokret Samoopredeljenje i Alijansa za budućnost Kosova vodili neformalne razgovore o izborima - Kosovo Online\nKoha: Pokret Samoopredeljenje i Alijansa za budućnost Kosova vodili neformalne razgovore o izborima\n1. Septembar 2020. • 20:30\nNedostatak podrške koalicionih partnera lideru Alijanse za Budućnost Kosova Ramušu Haradinaju u kandidaturi za predsednika je okolnost koja bi mogla da dovede do vanrednih izbora na Kosovu, piše Koha.\nPokret Samoopredeljenje insistira na vanrednim izborima, a sada ih pominje i ABK, ukoliko njihov lider ne bude izabran za predsednika Kosova.\nU neformalnim razgovorima pominje se mogućnost saradnje između Pokreta Samoopredeljenje i Alijanse za budućnost Kosova, što bi dovelo do stvaranja okolnosti za izlazak građana Kosova na birališta, ne isključujući ni moguću postizbornu koaliciju, saznaje Koha.\nZvaničnici PS i ABK su u odgovorima za Kohu negirali da je bilo razgovora na tu temu, ali nisu negirali niti potvrdili buduću saradnju.\n„Ne mogu da govorim o saradnji u ovom trenutku...Ostaje da se vidi kakvi će biti stavovi drugih stranaka, naravno da će se pojaviti i stav za moguće koalicije” rekao je poslanik ABK Rasim Seljmanaj.\nDodao je da izbori trenutno nisu tema.\n„Ne radi se o napuštanju koalicije, ali ako ne postoji konsenzus da Ramuš Hradinaj bude predsednik Kosova, onda je naša pozicija jasna, slede izbori”, rekao je Seljmanaj.\nSamoopredeljenje je poreklo da ja sa ABK razgovaralo o mogućnosti koalicije.\nPortparol Pokreta Samoopredeljenje Perparim Krueziu je rekao da nije bilo sastanka na tu temu, komentarišući da se “stara garda okupila da sruši” vladu bivšeg premijera Aljbina Kurtija.\nKrueziu je dodao da je “prikladno” da građani ponovo iskažu svoju volje posle izbora održanih 6. oktobra.\n„Bez unapred slobodnih i demokratskih izbora ne možemo razgovarati o bilo kakvoj saradnji“, rekao je Krueziu.\nIstakao je da održavanje vanrednih izbora ne treba da sledi logiku spremnosti i podobnosti političkih stranaka ili da li nekome odgovaraju ili ne.\nPrema njegovim rečima izbori su demokratski mehanizam koji osigurava zastupanje volje građana u institucijama koje vode i brinu o njegovoj dobrobiti.\n“Stoga je naš zahtev za nove izbore dobio podršku više od 250 hiljada građana koji su potpisali peticiju, a njihovo održavanje je isto toliko potreba, koliko je i neophodnost zahtev i volja građana kojima se mora odgovoriti. Svaka politička stranka koja se takmiči na izborima podleže tome“, rekao je Krueziu.\nNakon najave kandidature Haradinaj je poslao signale Demokratskom savezu Kosova da ukoliko ga ne podrže, ni stranka koju on vodi neće podržati nijednog drugog kandidata.\nZa razliku od pregovora koje je vodio sa Pokretom Samoopredeljenje, sada DSK, kao glavni partner u koaliciji, ne želi da predsednik bude tema razgovora dok za to postoje ustavni rokovi.\nAli ta tema može se otvoriti i ranije, jer je aktuelni predsednik Hašim Tači najavio da će podneti ostavku ako Specijalni sud potvrdi optužnicu za ratne zločine .\nTakođe se pominje mogućnost da će nakon objavljivanja optužnice Demokratska partija Kosova biti uključena u koaliciju i da će im DSK ponuditi mesto predsednika.\nPre nekoliko dana Isa Mustafa je govorio o mogućim promenama u vladi koje bi se mogle dogoditi u bilo kom trenutku.\nČak i ako se DSK i DPK udruže, bez ABK neće moći da obezbede dve trećine poslanika u sali.\nNeizbor predsednika vodi zemlju na prevremene izbore, navodi Koha.\nABK Pokret samoopredeljenje prevremeni izbori Kosovo\nRedžepi: Isključenje Vjose Osmani iz rukovodstva DSK greška Mustafe, platiće cenu na izborima\nPoslanik DSK Fatmir Redžepi u Interaktivu na KTV kritikovao je lidera ove partije Isu Mustafu zbog odlaska Vjose Osmani iz stranačkih struktura i to nazvao greškom stranke, piše Koha.\nHadžiu: Vrlo brzo će biti vanredni izbori\nBećaj: Izbori sada zbog Haga ne bi bili korektni, ali ni ulazak DPK u vladu neće rešiti problem


Rešenje o izdavanju integrisane dozvole po zahtevu operatera IGM "Mladost" d.o.o. Leskovac, ogranak Vlasotince | Ministarstvo zaštite životne sredine\nRešenje o izdavanju integrisane dozvole po zahtevu operatera IGM „Mladost“ d.o.o. Leskovac, ogranak Vlasotince\nNa osnovu člana 15, a u vezi sa članom 23. Zakona o integrisanom sprečavanju i kontroli zagađivanja životne sredine („Službeni glasnik RS“, br. 135/04 i 25/15), daje sledeće:\nObaveštava se zainteresovana javnost da je ovaj organ doneo rešenje o izdavanju integrisane dozvole po zahtevu operatera IGM „Mladost“ d.o.o. Leskovac, Ogranak Vlasotince, broj zahteva 353-01-02285/2010-02, za rad postrojenja i obavljanje aktivnosti proizvodnje građevinskog materijala na lokaciji na KP br.1150, 980/1 i 986/2 KO Vlasotince.\nUvid u rešenje o izdavanju integrisane dozvole može se izvršiti u prostorijama Ministarstva poljoprivrede i zaštite životne sredine, Novi Beograd, ul.Omladinskih brigada br.1, kancelarija 432, svakog radnog dana od 11-14 časova, ili na službenom sajtu Ministarstva u roku od 15 dana od dana objavljivanja ovog obaveštenja.\nStudija o proceni uticaja otpad Trivan procena uticaja obaveštenja reciklaža tretman otpada Ministar rešenje Drina klimatske promene životna sredina zahtevi studija EU


Ministar obazovanja i nauke Tuzlanskog kantona Ahmed Omerović i ministrica zdravstva TK Dajana Čolić razgovarali su danas sa predstavnicima Društva psihologa u Federaciji Bosne i Hercegovine, Mitrom Mirković – Hajdukov i Elvisom Vardom o organizaciji Sedmog kongresa psihologa Bosne i Hercegovine. Kongres će se održati u Tuzli od 12. do 15. maja ove godine.\nRiječ je o najznačajnijem skupu psihologa u Bosni i Hercegovini sa međunarodnim učešćem, koji promoviše i unaprjeđuje naučno-istraživački rad psihologa i srodnih profesija, naglašeno je ovom prilikom.\nNa Konresu će biti prezentovani rezultati naučno-istraživačkog i praktičnog rada u cilju međusobne podrške i kvalitetnijeg odgovora na potrebe savremenog čovjeka u Covid i post-Covid izazovima.\nMinistar Omerović i ministrica Čolić obećali su podršku u realizaciji ovog značajnog naučnog događaja.\n← Olakšati upis na fakultete djeci demobilisanih boraca\nNajava javne prezentacije o mogućnostima zapošljavanja osoba sa invaliditetom →


Milo Đukanović sakrio od ASK da je suvlasnik 13 fakulteta u Crnoj Gori – DnevniZurnal\nMilo Đukanović sakrio od ASK da je suvlasnik 13 fakulteta u Crnoj Gori\nby admin 08/02/2022, 16:14 1.2k Views\nPredsednik Crne Gore Milo Đukanović vlasnički je direktno i indirektno povezan sa ukupno 16 aktivnih privrednih subjekata u toj državi, čija ukupna aktiva prelazi iznos od 27,5 miliona evra, pokazuje istraživanje portala PRESS u saradnji sa Mrežom za istraživanje organizovanog kriminala i korupcije – LUPA.\nĐukanović je Agenciji za sprečavanje korupcije (ASK) prijavio postojanje samo dve kompanije (pravna lica) – Univerzitats i Global Montenegro. On ASK nije prijavio čak 14 privrednih društava (13 fakulteta i univerzitet) u kojima je indirektni suvlasnik, otkriva PRESS.\nU Zakonu o sprečavanju korupcije, kako podseća ovaj portal, jasno piše da je javni funkcioner dužan da prijavi tačne podatke o imovini, koji između ostalog sadrže i udele u vlasništvu drugih pravnih lica.\nU imovinskom kartonu predsjednika države piše da je vlasnik 50 odsto kapitala kompanije Global Montenegro i 25 odsto kapitala firme Univerzitats, u okviru koje posluje Univerzitet Donja Gorica. U Centralnom registru privrednih subjekata (CRPS) može se pronaći još 14 aktivnih pravnih lica, koja imaju zasebne žiro račune i poreske identifikacione brojeve (PIB), a koja su vlasnički povezana sa firmom Univerzitats.\nNaime, CRPS beleži postojanje privrednog društva UDG Centar za strane jezike, koji je 100 odsto u vlasništvu kompanije Univerzitats, čija je ukupna aktiva u 2020. godini iznosila 15.213.974 evra.\nUDG Centar za strane jezike ima ukupnu aktivu u vrednosti od 133.343 evra. Tu je i Privatna ustanova visokog obrazovanja “Politehnika”, u kojoj je Đukanovićeva firma vlasnik 50 odsto kapitala. Radi se o privrednom društvu koje ima ukupnu aktivu od 496.181 evro.\nCRPS beleži i postojanje Fakulteta za prehrambenu tehnologiju, bezbednost hrane i ekologiju, u kojem je firma Univerzitats vlasnik 50 odsto kapitala. Radi se o privrednom društvu koje je imalo ukupnu aktivu od oko 326.273 evra pre dve godine.\nEvidentiran je i Fakultet za sportski menadžment, od 130.697 evra, zatim Fakultet za dizajn i multimediju “težak” oko 233.297 evra. Ni Fakultet za kulturu i turizam nije prijavljen ASK. Radi se o privrednom društvu koje je takođe 50 odsto u vlasništvu Đukanovićeve firme Univerzitats i koje je imalo 2020. godine ukupnu aktivu od 860.140 evra.\nFakultet primenjene nauke je upisan u CRPS, dok Uprava prihoda i carina Crne Gore beleži imovinu tog poslovnog subjekta od 512.520 evra. Tu je i Filološki fakultet Podgorica, koji ima značajno manju ukupnu aktivu od svega 99.102 evra.\nEvidentirani su i Fakultet humansističke studije, “težak” 868.848 evra i Fakultet za međunarodnu ekonomiju, finansije i biznis – privredno društvo koje ima ukupnu aktivu od čak 2.275.686 evra. Nema preciznog podatka koliki udeo ima Đukanovićeva kompanija Univerzitats u Fakultetu umetnosti, koji takođe ima zaseban PIB i bankovni račun, a čija aktiva dostiže iznos od 148.175 evra.\nCRPS beleži i podatke o Fakultetu za informacione sisteme i tehnologije, koji ima aktivu od 649.626 evra, ali i Fakultetu pravnih nauka Podgorica “teškom” 1.300.938 evra.\nU CRPS je evidentirano i privredno društvo pod nazivom Univerzitet Donja Gorica Podgorica, koje je u vlasništvu pet fakulteta iza kojih stoji upravo firma Univeritats. Ukupna aktiva Univerziteta Donja Gorica Podgorica 2020. godine iznosila je 1.243.709 evra.\nUprava prihoda i carina Crne Gore poseduje finansijsku dokumentaciju i Đukanovićeve kompanije Global Montenegro, koja je pre dve godine imala ukupnu aktivu od 3.096.805 evra. Prema najnovijim podacima, stalna imovina te firme značajno je smanjena prodajom zemljišta u Opštini Budva.\nCentralna banka Crne Gore (CBCG) već više od godinu drži u blokadi račune te kompanije zbog neplaćenog duga od 11.117.519 evra.\nProdao firmu sinu za evro, skrivao firme i u inostranstvu\nPRESS podseća i da su mediji ranije objavili da je lider Demokratske partije socijalista prodao svom sinu Blažu Đukanoviću za jedan evro podgoričku kompaniju Capital Invest, preko Ugovora o prenosu udela 23. maja 2018. godine, pred podgoričkim notarom Dragoljubom Strugarom.\nDnevni list “Dan” pisao je u novembru 2019. godine da je Đukanović godinama krio od javnosti, ali i nadležnih državnih organa za sprečavanje korupcije da ima zajedničku firmu sa kontroverznim biznismenom Mohamedom Borhanom Rašidom.\nU septembru 2007. godine Rašid je u Podgorici osnovao „Montenegro company for real estates investment and development“, da bi samo dva mjeseca kasnije suvlasnik postala sada ugašena firma „Primary invest“ čiji je tadašni vlasnik bio predsednik države.\nČitavu operaciju registrovanja, ali i skrivanja Đukanovićevih tragova u zajedničkoj firmi sa kontroverznim biznismenom realizovala je advokatica Ana Kolarević, koja je prvo zastupala Rašida prilikom osnivanja kompanije da bi zatim postala advokat svom bratu.\nU februaru 2019. godine objavljeno je da je čelnik DPS-a krio i ofšor kompaniju Vagor investment limited registrovanu na Kipru. U aferi Pandora papiri iz oktobra prošle godine publikovano je i da su Milo i Blažo Đukanović 2012. godine sklopili tajne ugovore o upravljanju njihovom imovinom skrivajući se iza komplikovane mreže povezanih kompanija iz Velike Britanije, Švajcarske, Britanskih djevičanskih ostrva, Paname i Gibraltara, a sin predsednika Crne Gore je iskoristio tu strukturu i da formira i dve skrivene kompanije sa ćerkama firmama u Londonu i Crnoj Gori.


Elementarna je istina da se svaka vlast u uslovima dugotrajne recesije i krize kreće u sve užem manevarskom prostoru između interesa kapitala i svojih poverilaca i zahteva sopstvenih građana za pristojnim i sigurnim životom. Pritom je, naročito u perifernim i tranzicionim društvima, istovremeno dobiti poverenje i glasove građana i očuvati kreditni rejting i podršku političkih i finansijskih sponzora zadatak rešiv poput kvadrature kruga. Posebno ako su se prethodne garniture na vlasti decenijama već služile strategijom odlaganja ključnih, bolnih reformi i kupovinom socijalnog mira uz istovremeno garantovanje tantijema i napojnica svojoj, sve razgranatijoj klijenteli.\n13. jul 2014. 18:42\nKombinacija partokratske države i ortačkog, „burazerskog „ kapitalizma je zakonito čedo takve prakse. Srbija je u ovom pogledu gotovo školski primer.\nUmesto odgovorne i javnom interesu podređene vlasti i podruštvljavanja demokratije, kao i kreiranja njoj komplementarne socijalno održive i odgovorne tržišne ekonomije, oprobanu recepturu za obitovanje na vlasti je predstavljalo praktikovanje populizma. Polazni, razorni nacional-populizam zamenjen je u međuvremenu klasičnim političarskim populizmom u kome se na vlast dolazi kritikom prethodne od naroda otuđene i korumpirane političke vlasti i tajkuna u njenoj milosti.\nBrojni podaci o razmerama privredne i finansijske krize, dramatičnoj nezaposlenosti i rastućem siromaštvu i zaduženosti ili neodrživom budžetskom deficitu i usahlim investicijama najbolje, međutim, govore u prilog oceni da su politički i finansijski bankrot jedini izvesni rezultat nastavljanja sa starom, uhodanom praksom.\nAktuelne „evrokompatibilne“ vlasti u Srbiji su i pored (pre)komotne parlamentarne većine, suočene sa teškim i višestrukim izazovima. Pritom, nijedan antikrizni scenario nije socijalno neutralan i za njega se mora platiti u međuvremenu formirana visoka cena. U tom okviru, privredna regulativa i poreska politika, kao i radno i socijalno zakonodavstvo su u gotovo direktnoj funkciji stvaranja „nove“ arhitekture moći.\nNa jednoj strani, vlasti bi morale zatvoriti duboke i brojne koruptivne kanale i ukinuti privatne i javne monopole i ozbiljno redukovati sivu ekonomiju, odnosno kreirati, u uslovima političke stabilnosti, stimulativno i predvidivo poslovno okruženje. Žilavo održanje nekontrolisanih i neracionalnih subvencija i istovremeno dalje povećanje nameta malom i srednjem biznisu jasno govore u prilog oceni da će, uprkos političkim obećanjima, cenu platiti mali privrednici a ne i do sada štićeni monopolisti iz javnog i privatnog sektora. Novo privatizaciono zakonodavstvo i ozakonjena praksa potencijalno visokokoruptivnih i netransparentnih direktnih nagodbi govore da će se posegnuti za daljom (ras)prodajom preostalih javnih preduzeća u korist najbogatijih.\nNa drugoj strani, čini se da reforme, već više puta reformisanog radnog i socijalnog zakonodavstva za osnovnu svrhu imaju dalje redukovanje prava zaposlenih i penzionera. Javno isticani razlozi, poput onog da će promene u Zakonu o radu omogućiti da se lakšim otpuštanjem dođe i do lakšeg zapošljavanja ne mogu da odgovore na elementarno pitanje kako je onda i pod dosadašnjim „proradničkim“ zakonom došlo do gubitka pola miliona radnih mesta? Uostalom, i najzagriženije pristalice (neo)liberalnih reformi teško će se usuditi da argumentovano dokazuju da je naše radno zakonodavstvo izvan evropskih standarda , kao i da je njegova promena ključan faktor ozdravljenja srpske privrede.\nPre će biti da se radi o tome da se preventivno saseče socijalni otpor planiranom smanjenju troškova održanja za posustalu privredu visokog postojećeg broja penzionera i zaposlenih u javnom sektoru. Šta je onda odgovor na konstataciju da Srbija zapravo i nema visok procenat zaposlenih u javnom sektoru na ukupan broj stanovnika već da je problem ustvari u tome što je on neracionalno građen političkim prezapošljavanjem i što je istovremeno urušena realna ekonomija koja sve to treba da izdržava?\nŠta, recimo, znače praktično ukidanje plaćenog smenskog rada, smanjivanje otpremnina, obesmišljavanje minulog rada i limitiranje zarada ako se ne radi o daljem smanjivanju troškova rada? Istu svrhu ima i otežavanje uslova za odlazak u penziju.\nIstovremeno ograničavanje kolektivnih prava radnika na sindikalno organizovanje, štrajk i kolektivno pregovaranje ima za (skriveni) cilj preventivni udar na potencijalne tačke otpora sužavanju radničkih i sindikalnih prava. Pritom, povika na desetine hiljada prezaštićenih sindikalnih poverenika treba da ih konfrontira sa „običnim“ radnicima. Niko od autora i izvođača ove orkestrirane hajke neće da čuje za argument da su oni zaštićeni od šikaniranja zbog legalnih sindikalnih aktivnosti a ne od odgovornosti za nerad i javašluk. Je li tako teško priznati da su ova kolektivna prava demokratska, civilizacijska tekovina i garant kakve-takve ravnoteže moći u industrijskim odnosima. Sindikati koji bi pristali na njihovo derogiranje bi tako pristali na sopstveni sprovod.\nTeško je pronaći i prihvatljiv odgovor na ključno demokratsko pitanje - zašto se ključni sistemski zakon o radu donosi po hitnom postupku, bez ozbiljne široke javne rasprave i javnog slušanja u parlamentu?\nNalogodavci i izvođači „reformi“ na vlasti se moraju bar retorički zapitati da li zarad jednokratne ekonomske uštede treba da poruše mostove poverenja prema sopstvenim građanima. Nije li rešenje pre u strpljivo građenom društvenom dogovoru o izlasku iz krize, razvoju i zapošljavanju?\nZa nas ostale pitanje svih pitanja je šta će biti posledice našeg ćutanja.\nAutor je saradnik Centra za razvoj


Prva utakmica reprezentacije Srbije na svom terenu u istoriji! | Adria Daily\nPrva utakmica reprezentacije Srbije na svom terenu u istoriji!\nReprezentacija Srbije u američkom fudbalu ispisuje novu stranicu istorije ovog sporta u našoj zemlji, pošto će po prvi put odigrati zvaničan meč na svom terenu. U okviru meča kvalifikacija za Evropsko prvenstvo B grupe, reprezentacija Srbije dočekuje Mađarsku, u subotu 10. oktobra, na stadionu SC „Voždovac“ (Stadion Shopping Centar), u 14h. Za 10 godina postojanja Srpske asocijacije američkog fudbala, Srbija je odigrala samo dve utakmice na domaćem terenu, pa je ovo jedna od izuzetno retkih prilika da ljubitelji ovog popularnog sporta vide na delu svoje ljubimce.\nTakođe, publiku očekuje pravi NFL doživljaj. Himnu Srbije izvešće popularni Aca Seltik, frontmen grupe Ortodox Celts, u okviru „half-tima show-a“ nastupiće grupa VIP & Struka, dok će prisutne zabavljati i cheerleading tim reprezentacije Srbije.\nPrethodno je nakon četvorodnevnih priprema na Kopaoniku, stručni štab, na čelu sa Dagom Adkinsom, objavio konačan spisak od 45 igrača, koji će pokušati da obezbede plasman na Evropsko prvenstvo. Podsetimo, na prvobitnom spisku nalazila su se imena 141 kandidata za dres sa državnim grbom, da bi posle prvog kampa selektor skratio spisak na 78. Na prijateljsku utakmicu u Italiji, u kojoj je Srbija savladala domaću selekciju, rezultatom 34:31, putovalo je 53 igrača, koliko ih je bilo i na kampu na Kopaoniku.\nAmerički fudbal u Srbiji se igra već 12 godina. Reprezentacija Srbije se nalazi na zvaničnoj IFAF listi nalazi na desetom mestu u Evropi. Postoje 33 muška tima, kao i 9 ženskih timova, sa skoro 2.000 registrovanih igrača. Po posećenosti utakmica američki fudbal je treći sport u Srbiji.\nMesi kopačke 10/10 u limitiranoj seriji rasprodate za manje od jednog dana\nNa Beogradskom sajmu održano najveće regionalno CrossFit takmičenje – Serbian Throwdown 2015


Arhiva – Strana 41 – Agencija za sprečavanje korupcije\nSaopštenje za javnost 25. oktobar\nAgencija za borbu protiv korupcije je, od samog osnivanja, izložena pritiscima i napadima koji se ne odnose direktno na primenu Zakona o Agenciji za borbu protiv korupcije već se posredno diskredituju pojave odnosno postupanja kako bi se narušio ugled institucije i njenih predstavnika. „Takvo postupanje nije novina. Primeri Slovenije i […]\nBlace – Izbori za odbornike\nDemokratska stranka DS Demokratska stranka Srbije DSS Socijalistička partija Srbije SPS Srpska napredna stranka SNS Srpska radikalna stranka SRS\nProgram Ujedinjenih nacija za razvoj u Srbiji (UNDP) i Agencija za borbu protiv korupcije pozivaju zainteresovane kandidate sa studija žurnalistike da se prijave na program stažiranja u nevladinim organizacijama, uključujući tu posebno i one koje se bave borbom protiv korupcije. Tokom stažiranja u trajanju od 3 – 6 meseci u […]\nBela Palanka – Izbori za odbornike\nDemokratska stranka DS Srpska radikalna stranka SRS\nOdbor Agencije za borbu protiv korupcije pokrenuo je postupak za razrešenje direktorke Agencije. Postupak je pokrenut zbog sumnje da je direktorka narušila ugled Agencije, povredila odredbe Zakona o Agenciji za borbu protiv korupcije i nesavesno vršila funkciju. Direktorki je danas uručen zaključak o pokretanju postupka za utvrđivanje da li postoje […]


Obilježeno 20 godina rada Udruženja Slovenaca Srpske\nU Kulturnom centru "Banski dvor" večeras je održana svečanost povodom 20 godina postojanja i rada Udruženja Slovenaca Republike Srpske "Triglav" Banjaluka.\nPotpredsjednik Udruženja Nataša Kajmaković rekla je Srni da republičke i gradske vlasti podržavaju slovenačku manjinu u Banjaluci i Srpskoj.\n"Prezadovoljni smo i podrškom ministarstava prosvjete i kulture i porodice, omladine i sporta Srpske, Gradske uprave Banjaluka i drugih institucija i organizacija", istakla je Kajmakovićeva i dodala da samo u Banjaluci živi 900 Slovenaca.\nMinistar prosvjete i kulture Republike Srpske Dane Malešević naglasio je da su nacionalne manjine veliko bogatstvo Srpske, te da resorno ministarstvo ima dobre odnose sa republičkim Savezom nacionalnih manjina.\n"Dobre odnose imamo i sa predstavnicima slovenačke manjine, koji redovno učestvuju na konkursima za projekte u oblasti kulturnog stvaralaštva. Mi sve manjine pomažemo prema mogućnostima i ove godine je za navedene potrebe namijenjeno 40.000 KM", kaže Malešević.\nU okviru kulturno-umjetničkog programa na svečanosti su nastupili Mješoviti hor "Davorin Jenko", folklorna grupa Udruženja "Triglav", pijanisti i vokalni solisti iz Slovenije.\nNa priredbi je prikazana dokumentarna emisija "Triglav Banjaluka 20 godina", autora Dušana Tomažiča i Sandija Kolariča iz Maribora, a vrijednim članovima udruženja i organizacijama s kojima "Triglav" sarađuje uručene su zahvalnice.\nSvečanosti su prisustvovali ministar u Vladi Slovenije za pitanja dijaspore Gorazd Žmavc, gradonačelnik Banjaluke Igor Radojičić, predstavnici Ambasade Slovenije u BiH i Konzulata te zemlje u Banjaluci, Saveza nacionalnih manjina Srpske, Udruženja "Triglav" i mnoge zvanice iz javnog i društvenog života Srpske i Banjaluke.\nGradonačelnik Banjaluke Igor Radojičić rekao je ranije, nakon prijema za delegaciju "Triglava", da grad na različite načine podržava rad republičkog Saveza nacionalnih manjina i udruženja manjina, među kojima je i slovenačko.\nOn je naglasio da Banjaluka sarađuje i sa mnogim institucijama, lokalnim zajednicama i privrednim subjektima Slovenije, te da su turisti iz Slovenije prvi ili drugi po prisustvu u gradu na Vrbasu.\nUdruženje Slovenaca Republike Srpske "Triglav" registrovano je 1998. godine kao nevladina, neprofitabilna organizacija s ciljem okupljanja Slovenaca i njihovih potomaka koji žive na području Banjaluke i okoline.


Novi ili polovni telehenderi – koje izabrati – ASinfo Portal\nNovi ili polovni telehenderi – koje izabrati\nUkoliko imate firmu čije poslovanje i svakodnevne aktivnosti iziskuju podizanje velikog tereta, pa čak i na izuzetno velikim visinama, to zahteva i prisustvo određenih radnih mašina kao što je telehender.\nTelehenderi na prodaju nude se na raznim stranama, ali pre toga treba sagledati neke činjenice. Ulaganje u radne mašine potrebne za proces rada može biti izuzetno veliko, te treba planirati troškove u te svrhe na vreme. Pre svega treba razmisliti bez kojih mašina jedna firma ne može, koje su joj potrebne svakodnevno, a koje su neophodne s vremena na vreme. Naravno, u zavisnosti od toga potrebno je i odlučiti da li kupovati nove ili polovne mašine, kao i razmisliti eventualno o mašinama koje bi se mogle iznajmljivati od nekih drugih firmi.\nUlaganja u zavisnosti od delatnosti firme\nU zavisnosti od toga čime se vaša firma bavi i koliki je obim posla koji obavlja, donosi se odluka o tome da li se mašine kupuju ili iznajmljuju, i da li će prilikom kupovine odluka pasti na nove ili polovne mašine. Može se pretpostaviti da je idealna situacija kada firma ima nove mašine, što će bar na neko vreme odložiti potrebu za popravkama i rezervnim delovima koji znaju poprilično da koštaju. Međutim, nije svaki put finansijski opravdano da kupite novu mašinu. Kada biste potražili u oglasima telehenderi na prodaju, videli biste da se nude i polovni i novi, kao i različit opseg cena.\nSaveti za kupovinu – telehenderi na prodaju\nUkoliko su firmi potrebni telehenderi na prodaju su u oglasima stavljeni različiti modeli polovnih i novih telehendera. Izuzetno su popularni jer su pogodni za obavljanje poslova u najrazličitijim delatnostima, na primer, u trgovini, poljoprivredi, građevinarstvu i tako dalje. Ukoliko vam treba telehender koji nećete često koristiti, nije neopravdana opcija da se odlučite za polovni model, jer i takvi mogu biti potpuno svrsishodni. Bitno je napomeniti da se u oglasima pod odrednicama telehenderi na prodaju mogu naći i polovni telehnderi koji su gotovo kao novi. Naravno, u tim slučajevima cena je nešto viša, ali svakako ne koliko bi vam trebalo za kupovinu novog. Naravno, treba biti obazriv i kod modela koji su upadljivo jeftini i i tada bi bilo najbolje da proverite i kakvom je modelu reč pre kupovine. Preporučuje se da se dobro pogleda mašina i da se uoči da li postoje neki vidljivi pa i skriveni nedostaci, u čiju bi popravku možda trebalo uložiti mnogo novca, što bi se izjednačilo sa kupovinom skoro novog modela.\nDa biste dobro obavljali posao, potreban vam je telehender koji je pouzdan i efikasan, što nude novi telehenderi. Ukoliko kupite telehender koji je polovan, a niste dobro proverili mogućnosti njegovog funkcionisanja, ili vam to prodavac nije omogućio, može se desiti da više budete na gubitku nego na dobitku. Tada mašina može da se stalno kvari i da više bude na popravci nego u obavljanju potrebnih poslova u okviru firme. Stoga, savet je pre svega da se razmotre sve opcije i da se pristupi ozbiljno svakoj kupovini, naročito skupih mašina, da se ne biste kasnije kajali i da se ta investicija ispostavi kao gubitak.\nKako da potpuno promenite stan uz pomoć tepiha


Dan: 22. Decembra 2008.\nU Zenici je u nedjelju godine održano Kadetsko prvenstvo BiH u streljaštvu u disciplini zračna puška – međunarodni program. U veoma jakoj konkurenciji od osam ekipa naši kadeti su osvojili veoma dobro 3. mjesto. Kadetkinje su na kraju bile pete. U ekipi kadeta su nastupili Trako Tarik, Alihodžić Adnan i Hadžimehmedagić Mahir. U pojedinačnom …\nU utorak 23. decembra 2008. godine, u hotelu „Internacional“ u Zenici od 10,00 do 16,00 sati, a u organizaciji Pedagoškog zavoda Ze-do kantona biće održan jednodnevni seminar za direktore osnovnih i srednjih škola sa područja Kantona. Planirano je da se obradi više tema među kojima implementacija projekata i obrazovnih programa u ZDK te plan za …\nProteklog vikenda je u Tesliću održano kadetsko i juniorsko prvenstvo BiH. Kadeti i juniori Bosne iz Visokog su nastupili sa 10 igrača, odnosno 6 kadeta i 4 juniora. Ipak, po prvi put na takmičenju kulaši Bosne nisu osvojili niti jednu medalju. Najbliži je bio Haris Nurudinović sa oborenih 1560 čunjeva, koji je u kadetskoj …\nSkupština BBK “Kulin ban 08”\nBrdsko biciklistički klub “Kulin ban 08” iz Visokog organizuje godišnju skupštinu kluba u Velikoj sali Opštine Visoko u srijedu 24. decembra 2008. u 19 sati. Pozivaju se svi članovi, simpatizeri i sugrađani da svojim prisustvom, savjetima i kritikama podrže ovaj klub. Inače, BBK “Kulin ban 08” osnovan je u martu ove godine sa ciljem da okupi …\nNovi poraz košarkaša “Visokog”, ali i novi trener\nU subotu navečer košarkaši “Visokog” su u Konjicu odigrali utakmicu 6. kola A-2 košarkaške lige protiv ekipe “Neretvice”. Naš tim je bio oslabljen neigranjem nekoliko igrača, te je zabilježen poraz rezultatom 70:88. Ključna je bila treća četvrtina, gdje su domaćini stvorili prednost, koju su znalački sačuvali do kraja meča. U narednom kolu visočki košarkaši su …\nPaketići za djecu bez roditelja\nMC “Karo” nastavlja sa humanitarnim akcijama koje imaju za cilj pomoći onima kojima je pomoć zaista potrebna. Nakon akcije organizovane povodom Kruban bajrama, ovoga puta MC “Karo” će realizovati akciju “Paketići za djecu bez roditelja”. Akcija će trajati od 24. do 28. decembra ove godine, a svi zainteresovani slatkiše i igračke mogu donijeti u …\nMinistarstvo za privredu Zeničko-dobojskog kantona je raspisalo javni, anonimni, projektni i jednostepeni konkurs za izradu idejnog projekta Istorijskog parka srednjovjekovne Bosne u opštinama Zenica, Kakanj i Visoko, koje će biti implementirano u urbanim zonama prema dokumentaciji opština. Obilježja-spomenici idejom, formom i materijalnim, umjetničkim i likovnim karakterom trebaju dugotrajno da potiču emotivnohumane, perceptivno-duhovne naboje, memorijsko-simboličke kulturne …\nMladi visočki košarkaši “XXL Basketa” su u okviru 10. kola Lige mladih gostovali u Zenici kod aktuelnog prvaka, ekipe KK „Kengur“ koja je u samo tri sata očitala pravu košarkašku lekciju iz moderne košarke i timske igre visočkim ekipama. Bolji utisak su ostavili visočki kadeti kojima je malo nedostajalo da naprave pravu senzaciju i …


Direktorka EBRD Zsuzsana Hargitai postala prvi počasni član OIE Srbija - OIE\nZsuzsana Hargitai, direktorka EBRD za Zapadni Balkan postala je prvi počasni član Udruženja Obnovljivi izvori energije Srbije (OIE Srbija).\nPočasnu člansku kartu, odlazećoj direktorki EBRD, predao je Miloš Colić, član UO Udruženja, na svečanoj sednici Skupštine OIE Srbija organizovanoj povodom odlaska gospođe Hargitai iz Srbije.\n– Izuzetna je čast sarađivati sa gospođom Hargitai, koja je dala ogroman doprinos razvoju sektora zelene energije u Srbiji, kao i osnivanju Udruženja OIE Srbija. Ostavila nam je fantastičan osnov koji moramo dodatno da unapređujemo i obnavljamo. Siguran sam da će gospođa Hargitai imati izuzetne rezultate na novoj funkciji u Aziji, baš kao i njen naslednik gospodin Matteo Colagneli u Srbiji, sa kojim ćemo vrlo rado nastaviti saradnju – rekao je Miloš Colić, inače direktor kompanije New Energy Solutions.\nZahvaljući se na prijemu u Udruženje i ukazanoj počasti, gospođa Hargitai je istakla da je vrlo zadovoljna mandatom provedenim u Srbiji u poslovnom i društvenom smislu.\n– Udruženje OIE Srbija, čije smo osnivanje podržali, je jedan od dobrih primera uspešne saradnje. EBRD je finansirao dva najveća vetroparka u Srbiji i verujem da novi projekti uskoro dolaze. Hvala svima, želim vam puno zdravlja i sreće i uspešnu saradnju i rast organizacije – rekla je Zsuzsana Hargitai.\nSvečanosti koje je OIE Srbija priredila u čast gospođe Hargitai, prisustvovao je Matteo Colagneli, koji funkciju direktora EBRD za Zapadni Balkan zvanično preuzima u ponedeljak 17. maja, pomoćnica ministra energetike zadužena za OIE Sabina Ivanović, NJ. E. ambasador Izraela Jahel Vilan, kao i članovi Udruženja.


Podrška rasadničarima Rasinskog okruga stiže iz "Zelene mreže" | Poljosfera\nPodrška rasadničarima Rasinskog okruga stiže iz "Zelene mreže"\nPodrška kroz predavanja o strandardizaciji sadnica, tehnološkim procesima. Četvrtak, 5. septembar od 10 časova u Regionalnoj privrednoj komori u Kruševcu.\nPokretači projekta “Zelena mreža održivih rasadnika Srbije”, koji je kreiran kao podrška poslovanju profesionalcima u rasadničkoj proizvodnji, projektovanju i izvođenju zelenih površina, organizuju jednodnevni seminar za proizvođače sadnog materijala iz Rasinskog okruga, poznatom po dugoj tradiciji proizvodnje ukrasnog i voćarskog sadnog materijala.\nCilj projekta je da doprinese poboljšanju tehnologije proizvodnje, zaštite, transporta, potrošnje i tretiranja organskog otpada: ukrasnih, autohtonih, jestivih i medonosnih biljaka sada u Rasinskom okrugu, zatim i širom Srbije – kroz obuke, preporuke i profesionalnu podršku proizvođačima.\nU okviru projekta, putem uvek aktivnog, profesionalnog portala „Zelena mreža“ će biti dostupne različite usluge na samom portalu, ali i van okvira veba.\nUsluge su od podrške uštedi resursa i povećanju poslovnih kapaciteta, pružanja stručnih i martketinških konsultacija u oblasti standardizacije sadnog materijala, domaćih i svetskih trendova u ovoj industriji, do unapređenja poslovnih komunikacija i finalnog plasmana proizvoda.\nU četvrtak, 05. septembra od 10 časova u Regionalnoj privrednoj komori u Kruševcu, Balkanska 63, učesnici će dobiti inicijalna predavanja u oblastima strandardizacije sadnica, primeni tehnoloških i ekoloških proizvodnih procesa kojima štede resurse i unapređuju proizvodni ciklus.\nPored predstavljanja višestrukih mogućnosti umrežavanja kroz ovaj projekat, portal „Zelena mreža“ omogućiće rasadničarima besplatno kreiranje profila i internet kataloga sadnog materijala dostupnog za predstojeću, jesenju sezonu.\nNa taj način svi proizvodi registrovanih proizvođača biće vidljivi projektantima i izvođačima širom Srbije, a putem portala greennet.rs omogućeno im je da uspostave direktan kontakt i poslovanje.\nPortal je kreiran da kroz jednostavan i uvek dostupan pregled ponude i tražnje profesionalcima u ovoj industriji uštedi vreme, omogući efikasnije i savremenije poslovanje, kao i da celokupno domaće tržište učini vidljivijim u regionu.\nTags: rasadničariRasinski okrugsadnice voćaukrasno biljevoćke


UDARNO: Špijunski satelit Sentinel-1B prestao da radi nakon nekoliko pokušaja da otkrije položaje ruske vojske – DnevniZurnal\nUDARNO: Špijunski satelit Sentinel-1B prestao da radi nakon nekoliko pokušaja da otkrije položaje ruske vojske\nby admin 02/02/2022, 06:43 1.4k Views\nSatelit NATO-a nije uspeo nakon nekoliko pokušaja da prati ruske trupe.\nNakon što je svemirska letelica Sentinel-1B u decembru prošle godine nekoliko puta pokušala da otvoreno špijunira rusku vojsku, koja je učestvovala u vežbama u Zapadnom vojnom okrugu u neposrednoj blizini ukrajinske granice, saznalo se da je letelica neočekivano prestala da radi.\nPretpostavljalo se da će za otklanjanje problema biti potrebno do dve nedelje, međutim, posle mesec i po dana, svi pokušaji da se povrati kontrola nad satelitskim sistemima završili su neuspehom.\nEvropska svemirska agencija saopštila je da su pokušaji da se svemirski brod Sentinel-1B vrati u funkciju potpuno propali.\nPrvobitno se pretpostavljalo da je kvar nastao zbog poremećenog rada softvera, međutim, kako se ispostavilo, nekoliko predajnih uređaja je otkazalo.\nTo ukazuje da je radu satelita zapravo došao kraj – njegovo dalje puno korišćenje nije moguće.\n„Evropska svemirska agencija nije uspela u još jednom pokušaju da povrati satelit Sentinel-1B, jedan od najvažnijih satelita za praćenje Zemljine površine, sa kojim je komunikacija prekinuta pre više od mesec dana. Satelit za daljinsko otkrivanje Sentinel-1B deo je programa za praćenje Zemlje, Evropske unije za prikupljanje informacija, između ostalog, o zaštiti životne sredine, klimatskim promenama i prirodnim katastrofama. Satelit je 23. decembra prestao da emituje informacije i Evropska svemirska agencija je izračunala da je kvar vezan za agregat i da bi mogao biti veoma značajan sa stanovišta njegovog daljeg funkcionisanja. Do sada su svi pokušaji ponovnog pokretanja sistema bili neuspešni “, prenosi informativni portal NZIV na hebrejskom.\nVažno je napomenuti da su na mestima razmeštanja ruskih trupa primećeni i sistemi za elektronsko ratovanje, koji su prilično sposobni da potisnu sisteme svemirskih letelica u slučaju ciljane špijunaže, međutim, Evropska svemirska agencija još nije navela razlog kvara satelita.


DAČIĆ: Napori Kine u suzbijanju epidemije za divljenje - Informer\nDAČIĆ: Napori Kine u suzbijanju epidemije za divljenje\nPrvi potpredsednik Vlade i ministar spoljnih poslova Srbije Ivica Dačić razgovarao je danas sa ministrom Međunarodnog odeljenja CK KP Kine Sung Taom\nDačić je izrazio zadoljstvo što je prvi ministar inostranih poslova i ujedno prvi predsednik Partije koji je posetio Kinu od izbijanja epidemije koronavirusa.\nIstakao je da napori Kine na suzbijanju epidemije izazivaju divljenje u Srbiji i izrazio uverenje da će aktuelna situacija biti prevaziđena u najkraćem roku, a da će se Kina u potpunosti vratiti ostvarivanju svojih razvojnih ciljeva.\nMinistar Sung je zahvalio ministru Dačiću zbog dolaska u Kinu u veoma teškom trenutku.\nVisoko je ocenjen napredak bilateralnih odnosa i međusobnog političkog poverenja, čemu će dodatni impuls pružiti predstojeća poseta predsednika Vučića radi učešća na Samitu Kina-CIEZ u aprilu, kao i poseta predsednika Sija Srbiji tokom ove godine.\nPosebno je podvučen doprinos međupartijskih odnosa ukupnim bilateralnim odnosima, ističe se u saopštenju Ministarstva spoljnih poslova.\nIvica Dačić poseta Kini koronavirus suzbijanje epidemije ministar spoljnih poslova\nNA BRODU GRAND PRINCES KOD SAN FRANCISKA 34 SRBA, ZARAŽEN IVAN SOFRONIJEVIĆ! Dačić: On je u izolaciji je i oseća se dobro, ima svu potrebnu medicinsku negu!


Drama na Jarinju: Pokušaj pljačke, pucnji, zapaljeno vozilo\nNacionalne vesti - Sreda 17.05.2017 - 15:29\nNakon pokušaja pljačke i pucnjave na administrativnom prelazu Jarinje, policija je pronašla vozilo za koje se sumnja da su osumnjičeni koristili u incidentu.\nPotraga za napadačima se nastavlja FOTO: Getty Images\nTo je izjavio šef operativnog planiranja i procenjivanja KP-a za region Sever Miodrag Lekić.\n"Vozilo je napušteno i zapaljeno, u selu Baziće, u opštini Leposavić. Potraga za samim napadačima se nastavlja", potvrdio je on za Kosev.\nIntegrisani prelaz Jarinje, u blizini Leposavića, otvoren je za saobraćaj nakon što je pokušana pljačka vozila firme Henderson, koje je prevozilo novac, a počinioci su otvorili paljbu na pripadnike policije, prenosi portal Kosev, navodeći da u pucnjavi nije bilo povređenih.\n"Završen je uviđaj. Saobraćaj na prelazu Jarinje je normalizovan i pušten u oba pravca. I dalje se primenjuje operativni plan 'čelični prsten' u okviru kojeg nastavljamo sa određenom kontrolom vozila, lica i blokadom putnih pravaca, u cilju potrage za osumnjičenima, a u delovima magistralnih puteva na Kosovu gde mi procenimo da su oni pobegli", rekao je Lekić.\nOn nije mogao da potvrdi informaciju agencije Kosovapres da se u vozilu koje je prevozilo novac - nalazilo milion evra, navodeći da Kosovska policija trenutno nema potvrdu koliko je novca bilo, te i da je to deo istrage.\nPokušaj pljačke dogodio se na svega dvadesetak metara od samog punkta, u trenutku primopredaje novca koji je iz pravca centralne Srbije trebalo da bude prebačen na Kosovo, preneo je Kosev.\nPretpostavlja se da su u kombiju krajsler bile dve osobe koje su pod pretnjom oružjem pokušale da uzmu novac.\nTom prilikom, jednom pripadniku firme Henderson oduzet je pištolj, koji su napadači prilikom bega najverovatnije odneli sa sobom.\nOštećenja na vozilu firme Henderson nema, policija je, takođe, uzvratila sa najmanje dva metka, a osumnjičeni su vozilom pobegli u pravcu Kosova i za njima se intenzivno traga.\nO incidentu obaveštena i Kancelarija za KiM\nNarodna banka Srbije saopštila je da je, neposredno po prelasku administrativnog prelaza “Jarinje”, izvršen oružani prepad na vozilo za prevoz vrednosti, kojim je transportovan novac za potrebe ekspozitura domaćih banaka na KiM.\nZahvaljujući prisebnoj i brzoj reakciji radnika NBS, kao i radnika kompanije koja vrši obezbeđenje transporta na području KiM, pokušaj oružane pljačke je osujećen i izbegnute su teže posledice, naodi se u saopštenju.\nO incidentu je obaveštena i Kancelarija za KiM, koja je preduzela odgovarajuće proceduralne korake na daljem tretiranju ovog neželjenog slučaja, dodaje se.


Pokrivena kuća porodice Bojanić: Komšije i sugrađani pomogli kada je bilo najteže | BL Portal\n5. Aprila 2021. 8:34\n“Završeno je pokrivanje krova, a sada slijedi radna akcija koja će biti fokusirana na radionicu. U najskorijem planu su radovi na uređenju unutrašnjih prostorija u novoj kući i radovi na pomoćnom objektu za radionicu”, kazao je Bojanić za “Glas Srpske”.\n“Mnoge komšije i sugrađani su iskazali humanost i solidarnost kroz ovu akciju. Svi se trude da finansijski ili radnom akcijom pomognu porodici koja je ostala bez krova nad glavom u ovoj nesreći”, rekao je Kovačević.\n“Veoma je važno da svaki posao koji započnemo, zajedno i završimo. Prije dvadesetak dana ovdje je bila samo ploča, a sad vidimo da će ova porodica uskoro dobiti novi krov nad glavom”, rekao je tada Stanivuković.\n“Takođe, riješili smo i svu potrebnu dokumentaciju za legalizaciju objekta”, naglasio je tada Stanivuković.\nTags: kuća, pomoć, porodica Bojanić, požar


srbijasport.net - FK Jedinstvo - Ribarevo - Vesti\nPonedeljak, 21.05.2018 13:00\n12.10.2015 12:17 Vinko Janković 869\nMFL Sombor: Derbi imenjaka na Velikom Salašu zasluženo pripao domaćoj ekipi\nDerbi imenjaka iz Međuopštinske Lige,igran na velikom Salašu pokraj Apatina u okviru VII kola, sasvim zasluženo je pripao domaćem timu, koji je slavio sa 3:1. Obe ekipe su imale svoje šanse, a fudbaleri trenera Milana Rodića su se bolje snašli i svoje šanse iskoristili , i tako došli do druge pobede u prvenstvu. Gosti iz Koluta su držali ravnotežu u prvih pola časa igre, a na odmor se otišlo...\n04.10.2015 19:43 Vinko Janković 1176\n04.05.2015 10:21 Vinko Janković 893\nMFL Sombor : Miroljubivo i bez golova u Ribarevu Jedinstvo-Dinamo 0:0\nU derbi susretu klubova iz apatinske opštine, gde su se u okviru XVIII kola Međuopštinske Lige sastali na Velikom Salašu, domaće Jedinstvo i Dinamo iz Sonte, rezultat je bio onaj ne popularni,0:0. Najnovijim remijem domaćin je osvojio šesti bod u dosadašnjem delu prvanstva, a remi je sonćanima doneo 24 bod u 15 odigranih utakmica ovoga prvenstva. Ovu...\n07.04.2014 08:30 Vinko Janković 1780\nMFLSombor : Pobedom u gostima lečili rane, Jedinstvo - Aleksa Šantić1:4\nFudbaleri Aleksa Šantića zabeležili su novu pobedu igrajući u gostima sa Jedinstvom na Velikom Salašu i na taj način donekle ublažili poraz iz prošlonedeljnog susreta sa Partizanom na svom terenu. U jednoj pravoj prvenstvenoj utakmici,šantićani su slomili otpor domaćina,a raspoloženi povratnik u tim, Miloš Tomić je postigao svoj het-trik na...\n30.03.2014 17:52 Vinko Janković 1204\nMFL Sombor : Meč kraj pruge završen pre kraja zbog malog broja gostiju iz Ribareva\nPrvenstveni susret XVIII kola Međuopštinske fudbalske Lige Sombor-Apatin-Kula-Odžaci između domaćeg OFK Metalca i Jedinstva sa Velikog Salaša kod Apatina , igran na igralištu kraj pruge u Somboru, završen je pre regularnih 90 minuta, a trajao je svega 58, jer se tada povredio igrač gostiju Aleksandar Savić, koji je napustio teren, a sudija Marko Mirković je...\n14.04.2013 22:49 Vinko Janković 1257\nMFL Sombor: OFK Šikara - Jedinstvo (R) 1:0\nFudbaleri OFK Šikare iz istoimenog izletničkog mesta u blizini Sombora, "ubrali " su prve ovoprolećne ljubičice pred svojim navijačima i time demantovali čaršijske priče o njihovom navodnom raspadanju i istupanju iz takmičenja. Za današnji susret sa Jedinstvom iz Ribareva, domaćin je imao na raspolaganju 18 fudbalera, prvu postavu i tesnu klupu. Nakon tri uzastopna poraza...\nФКБС je podelio utakmicu\nBudućnost - Morava (M) 7:0\nMorava (K) - Rakova\nBobanSrejic je podelio utakmicu\nStara čaršija - Mladost 1981 1:2\nBane 1931 - Koštam Polje 1:6\nReder je tipovao utakmicu\nŽelezničar - Bačka 1901\nMoskva je podelio utakmicu\nNovi Pazar 1928 - Polet 4:1\nrararewad1 je podelio utakmicu\nRadnički - Sloga 7:0


migracija - Sputnjik Srbija\n11:05 14 April 2021\nAustrija na granicama raspoređuje vojsku\nPripadnici rezervnog sastava austrijske vojske od sutra posle podne prvi put u istoriji Austrije štitiće granicu prema Slovačkoj, Mađarskoj i Sloveniji, saopštila je komanda austrijske vojske pokrajine Burgenland.\nSedmogodišnja akcija: Može li Srbija vratiti svoju pamet kao Indija i Irska\nDa se nije lako boriti i izboriti sa zaustavljanjem odliva mladih visokoobrazovanih ljudi iz Srbije, najbolje govori najava pisanja Strategije za upravljanje ekonomskim migracijama od 2020. do 2027. godine.\nTramp ne veruje u Deda Mraza, ali veruje da će zid sprečiti dolazak Meksikanaca\nNa Badnji dan predsednik i prva dama SAD, Donald i Melanija Tramp radili su kao operateri na telefonu, odgovarajući na pitanja američke dece o tome kada će Deda Mraz stići kod njih i doneti im poklone. U razgovoru sa jednom sedmogodišnjom devojčicom Tramp je rekao da je malo čudno u njenim godinama verovati u Deda Mraza.\n„Beli šlemovi” se sele iz Sirije u Britaniju\nAktivisti „Belih šlemova” dobiće mogućnost o kojoj upravo sanjaju hiljade izbeglica: zvaničan poziv da se presele u Veliku Britaniju zajedno s porodicama.\nAlarmantni rezultati istraživanja o namerama srpskih studenata\nTrećina studenata u Srbiji planira po završetku školovanja da ode u inostranstvo, a među njima više od 90 odsto ima apsolutnu podršku roditelja u toj odluci.\nNa izborima za Dom poslanika, donji dom češkog parlamenta (200 poslanika), više nego ubedljivu pobedu i najveći broj glasova (29,6 odsto) i 78 mandata odnela je centristička i populistička stranka ANO 2011, drugog najbogatijeg čoveka u Češkoj, tajkuna prehrambene industrije i medijskog magnata Andreja Babiša.\nTramp: Terorizam, migracija i Rusija glavne pretnje za NATO\nNATO ubuduće treba da se usredsredi na terorizam i migraciju, kao i na pretnje iz Rusije, i s istoka i s juga, izjavio je američki predsednik Donald Tramp.\nPutin: Ne dozvoliti da Rusiju pogodi problem nelegalne migracije (video)\nRuski predsednik Vladimir Putin naložio je bezbednosnim službama da ne dopuste da se u Rusiji dogodi situacija sa nelegalnom migracijom, kao što je to slučaj bio u Evropskoj uniji.\n#SvetSaSputnjikom — Antić: Kosovo i Bosna bi bili srećniji kad bi bili podeljeni (audio)\nEmisija „Svet sa Sputnjikom“, koju zajednički pripremaju redakcije Radio Novosti i Sputnjika, ove srede bavila se migracijama i koliko one menjaju mapu svetu? Političku, ekonomsku, sociološku... U drugom delu emisije analizirali smo položaj žena u Srbiji.\nZeman: Migraciju u Evropu organizuju Muslimanska braća\nOrganizator masovne migracije u Evropu je asocijacija Muslimanska braća, izjavio je u ponedeljak predsednik Češke Miloš Zeman.\nEvropljani hrle ka razvijenijim zemljama EU\nSputnjik je u okviru svog projekta „Sputnik. Mišljenja“ objavio podatke o kretanju stanovništva u evropskim zemljama. Prema podacima agencije „Eurostat“, većinu istočnoevropskih zemalja pogađa osetno smanjejne broja stanovnika, ali isti problem imaju i relativno siromašne zemlje takozvane „stare Evrope“, kao što su Portugal i Grčka.\nLideri i autsajderi u EU po broju rasta stanovništva\nEvropljani migriraju u razvijenije zemlje EU\nMigranti napali tunel ispod Lamanša\nNakon napada migranata na tunel ispod Lamanša, ministri inostranih poslova Velike Britanije i Francuske hitno su se sastali noćas u Londonu gde su doneli beskompromisnu odluku.\nNema azila u Nemačkoj za Srbe, Crnogorce...\nMigranti koji napuštaju zemlje kandidate za članstvo u EU nemaju pravo na politički azil u Nemačkoj i neće ga ni dobiti, kaže ambasadorka Nemačke u Crnoj Gori Gudrun Elizabet Štajnaker.\nMasovnu migraciju kosovskih Albanaca organizovale kriminalne grupe\nProfesor Fakulteta za bezbednost Zoran Dragišić ocenio je danas da je masovna migracija kosovskih Albanaca ka zemljama Evropske unije organizovan čin kriminalnih grupa, ali da ne predstavlja veliku bezbednosnu pretnju za Srbiju.\nI kad nada umre: Albanci masovno odlaze sa Kosova\nJužnu srpsku pokrajinu je od septembra do kraja januara napustilo oko 40.000 građana albanske nacionalnosti. Granicu mnogi prelaze u pešačkim kolonama, u potrazi za boljim životom na Zapadu.


Tema: YouTube pokrenuo YouTube Heroes inicijativu\nModerisanje Youtube sajta je zahtevan posao, posebno imajući u vidu broj videa koji se otpremi svaki dan, broj komentara i svega ostalog. Međutim, izgleda da je Youtube odlučio da prepusti taj posao zajednici pokretanjem onoga što oni nazivaju YouTube Heroes.\nKako navodi YouTube, "YouTube Heroes je globalna zajednica saradnika koja treba da pomogne da se stvori najbolje moguće Youtube iskustvo za svakoga. Heroes će označavati neprikladan sadržaj, dodavati naslove i titlove u video, i deliti njihovo znanje sa drugim korisnicima na Youtube forumu, usput otključavajući ekskluzivne koristi".\nZvuči kao da Youtube privlači korisnike da budu moderatori, u suštini bez novčane nadoknade, iako će dobiti određene privilegije za tako nešto. Vlasnici kanala su zaduženi za politiku njihovog kanala i komentare, osim izuzetaka kao što su video fajlovi zaštičeni autorskim pravom gde nastupa Youtube. Uz učešće zajednice, moderacija bi trebalo da bude efikasnija.


PDP: Da li je ispoštovan ugovor o privatizaciji “Boske”? | Banjaluka.net\n– Ponovo pitamo da li ste obmanuli Narodnu skupštinu Republike Srpske i šta ste uradili po osnovu obaveze za emitovanih 15 miliona KM obveznica koje je Republika Srpska, pod veoma sumnjivim i rizičnim okolnostima, kupila nakon privatizacije, što je iskazano u nalazu Glavne službe za reviziju- navode iz PDP-a.\nIz ove partije poručuju upravi Robne kuće “Boska” da će odgovarati, jer ih je obmanula, kao i građane Republike Srpske.\n– Činjenica da su poslanici PDP-a na sjednici Narodne skupštine Srpske glasali za Vladin prijedlog o privatizaciji daje nam za pravo da tražimo odgovornost uprave Robne kuće ‘Boska’ i sve detalje u vezi sa privatizacionim ugovorom- navodi se u saopštenju.\nUprave Robne kuće “Boska” saopštila je u petak, 5. februara, da su poslanici PDP-a u Narodnoj skupštini Srpske glasali za Vladin prijedlog o privatizaciji “Boske” i time direktno uticali na izbor sadašnjeg većinskog vlasnika i potpisivanje kupoprodajnog ugovora.\nUprava ovog tržnog centra pozvala je predstavnike svih političkih partija da prestanu da koriste “Bosku” za međustranačke obračune i omoguće joj normalan rad i funkcionisanje.


TAJNI SASTANAK U MAKEDONIJI! CIA ruši Vučića iz Skoplja?! - GlobalCir\nSrbijanski tabloid Informer otkriva kako su navodno Amerikanci u ponedeljak 21. maja u Skoplju organizirali tajni sastanak na kojem je dogovarana strategija za rušenje predsjednika Srbije Aleksandra Vučića i njegove vlasti u Srbiji.\nInformer tvrdi da je od više nezavisnih, kredibilnih izvora dobio potvrdu informacije da je ovaj zavjerenički sastanak organizovao američki državljanin Erik Berns, inače savjetnik makedonskog premijera Zorana Zaeva. “Sastanku su prisustvovali bivši gradonačelnik Zaječara Saša Mirković, vlasnik makedonske TV Nova Sead Kočan i izvesni Boban Jovanović, obaveštajac zadužen za koordinaciju zapadnih službi na Balkanu.Jedina tema sastanka, tvrde upućeni, bila je rušenje vlasti u Srbiji”, piše Informer.\nPrema riječima sagovornika Informera, američka CIA spremila je budžet od 16 miliona dolara za novi pokušaj rušenja Vučića.\n– Berns je zakazao sastanak u Skoplju kako bi se ugovorilo prebacivanje dela akcija TV Nova (vlasnika Seada Kočana, prim. aut.) na Sašu Mirkovića i Zorana Bašanovića, koji je vlasnik TV Naša u Srbiji. Pozadina ovih medijskih transakcija jeste da se intenzivira medijska propaganda i pripremi teren za promenu vlasti u Srbiji. Dogovoreno je da se planom rukovodi iz Skoplja – prenosi izvor Informera i otkriva druge šokantne detalje:\n– U glavni grad Makedonije je iz Sofije već prebačen specijalni tim CIA koji će koordinisati operacijom u Srbiji. Pripremljen je budžet od čitavih 16 miliona eura. Ovaj novac biće prvo prebacivan u Makedoniju da se ne bi doveo u direktnu vezu sa Srbijom, a iz Skoplja će se dalje distribuirati…\nKako Informer doznaje “pare za rušenje vlasti u Srbiji deliće se nevladinim organizacijama, postojećim medijima i medijima koje u Srbiji tek treba da osnuju Saša Mirković i Zoran Bašanović”.\nAmerikanci su, tvrde izvori Informera, već odlučili da će Vuk Jeremić biti novi lider opozicije koji bi trebalo da predvodi smjenu vlasti.\n–Erik Berns je potvrdio da će Jeremić biti novi lider opozicije i da su ga odabrale SAD i Britanija. Njegov zadatak biće da sa Bašanovićem pripremi medije u Srbiji, uz pomoć Engleza i njihovog centra u Beču i da podrže Jeremića – kaže jedan od sagovornika Informera.\nTabloid tvrdi da je realizacija ovog paklenog plana predviđena za kraj godine.\n– Dogovoreno je da Jeremić do kraja godine stupi na scenu, i to “milom” – ostavkom predsjednika Srbije – ili “silom”, na protestima koji podrazumijevaju “makedonski scenario”, a koji predviđa demonstracije u manjim gradova, koje bi se potom proširile na Beograd. Posebno važan centar za zapadne službe predstavlja Niš, odakle se planira početak nasilja i preuzimanje vlasti – precizira izvor tabloida.


Brnabić: U ovom trenutku za mene je projekat "Jadar" gotov - Izazov\nRadio-televizija Srbije\t 18. januara 2022. 13:41\nAna Brnabić je naglasila je da je uvek "transparentno komunicirala" sa kompanijom "Rio Tinto".\n"Kada su završili prethodnu studiju o izvodljivosti 2020. godine bila sam u Loznici, držala konferenciju, nisam dobila ni jedno jedino pitanje o zaštiti životne sredine, nikakav negativan komentar o Rio Tinto. Sada čujem i mi ćemo to usvojiti", rekla je Brnabićeva, uz opasku "videćemo kako će ići dalje".\n"Niti sam ‘Rio Tinto’ dovodila u Srbiju, niti sam im davala istražna prava, menjala zakone o rudarstvu 2006. kako bi oni dobili ekskluzivna prava na eksploataciju, niti sam davala dozvole za bušotine velikog prečnika", poručila je premijerka i istakla da je njena vlada nasledila i taj projekat i zakon.\nMinistarka rudarstva i energetike Zorana Mihajlović ocenila je da je "velika šteta" što Srbija ne razmisli da se uradi bar Studija procene uticaja na životnu sredinu.\n"Danas je moderno biti protiv priče o litijumu. Ovo nije priča o ‘Rio Tintu’, ovo je priča o eksploataciji litijuma, jer mislim da kao Vlada treba da znamo kakav je taj uticaj. Ali, kako god bilo, mi smo Vlada, građani su rekli šta su rekli i tako ćemo postupiti", zaključila je Mihajlović.\nŠef Delegacije EU u Srbiji Emanuele Žiofre istakao je kako EU i dalje smatra da bi projekat "Jadar" mogao da bude prilika za društveno-ekonomski razvoj, ali pod uslovom da se sprovodi uzimajući u obzir najviše standarde zaštite životne sredine.\nU Grčku samo sa pasošem, ali kakve cene očekuju srpskog turistu


Posete stranih delegacija - Grad Niš\nGradonačelnica Niša sa saradnicima razgovarala je sa visokom delegacijom Sanktpeterburškog Univerziteta državne protivpožarne službe Ministarstva za vanredne situacije Rusije o njihovom operativnom Centru, kao i o unapređenju saradnje u oblasti reagovanja u vanrednim situacijama koja bi bila proširena i na oblasti tehničke i naučne saradnje. Ovom prilikom načelnik Sanktpeterburškog Univerziteta državne protivpožarne službe (DPS) Ministarstva za vanredne situacije (MČS) Rusije general-potpukovnik Bogdan Vasiljevič Gavkaljuk sa saradnicima uručio je u Gradskoj kući gradonačelnici Niša Dragani Sotirovski medalju povodom obeležavanja 115. godišnjice od osnivanja njihovog univerziteta i kao počasnoj polaznici njihovog Centra za reagovanje u vanrednim situacijama. Obuku za delovanje u vanrednim situacijama Dragana Sotirovski završila je na Sanktpeterburškom Univerzitetu državne protivpožarne službe Ministarstva za vanredne situacije Rusije 2019. godine. Razgovoru sa gostima iz Rusije o unapređenju saradnje prisustvovali su gradski većnik Nenad Stanković, pomoćnica gradonačelnice Niša za međunarodnu saradnju Jovana Mitić, kao i predstavnici Srpsko-ruskog humanitarnog centra u Nišu.\nPredstavnici vodećih japanskih kompanija među kojima su Toyo Tires, Itochu Corporation, Takeda Pharmaceuticals, Mitsubishi Corporation, Mitsubishi Electric kao i predstavnici Japanske agencije za međunarodnu saradnju i razvoj (JICA) boravili su u Nišu kako bi se upoznali sa potencijalima i kapacitetima u cilju ostavrenja potencijalne poslovne saradnje. Gradonačelnica Niša Dragana Sotirovski sastala se sa japanskim privrednicima. Ona je sa saradnicima predstavila povoljan poslovni ambijent i potencijale grada, kao i razloge koji mogu opredeliti potencijalne japanske investitore da svoj kapital ulože u Nišu. Japanske kompanije su sve prisutnije u Srbiji sa investicijama koje premašuju 2,5 milijarde dolara. Posetu Nišu organizovala je Japanska poslovna alijansa koja je osnovana na inicijativu japanskih kompanija koje već posluju u Srbiji, sa ciljem unapređenja saradnje između Japana i Republike Srbije, a pre svega kroz razvoj privrednih i kulturnih odnosa dve zemlje.\nGosti gradonačelnice Niša bili su pomoćnica ministra za kulturu i prosvete u Vladi Republike Srpske Tanja Đaković, kao i delegacija Grada Trebinja predvođena gradončelnikom Mirkom Ćurićem. Ova poseta upriličena je u okviru manifestacije „Dani Srpske u Srbiji“. Ove godine na centralnom gradskom trgu održana je promocija turističke ponude Republike Srpske a u Narodnom pozorištu gostovala je predstava Narodnog pozorišta Republike Srpske. Tradicionalna manifestacija „Dani Srpske u Srbiji“ pokrenuta je 2013. godine sa idejom da se Srbiji i njenim građanima na nov i jedinstven način predstavi Republika Srpska i njeni potencijali. U cilju promocije Republike Srpske svake godine se organizuje višednevna manifestacija koja kroz različite programske aktivnosti podstiče razmenu kulturnih ostvarenja i kulturne baštine, predstavlja prirodne lepote, turistička mesta i rute, ugostiteljstvo, kulinarstvo, i kao najbitnije, učvršćuje vezu između srpskog naroda sa obe strane Drine.\nGradonačelnica Niša Dragana Sotirovski sastala se sa delegacijom Univerziteta Istočnog Sarajeva i sa članovima delegacije razgovarala o saradnji njihove i akademske zajednice Niša. Delegaciju je predvodio rektor Univerziteta u Istočnom Sarajevu prof. dr Milan Kulić. Gosti su upoznali gradonačelnicu sa organizacijom i obrazovnim ciljevima Univerziteta Istočnog Sarajeva, kao i njihovom nacionalnom misijom.\nGradonačelnica Niša Dragana Sotirovski razgovarala je sa delegacijom bugarske opštine Čirpan koju predvodi gradonačelnik Ivajlo Kračalov a koja je boravila u Nišu povodom Dana Gradske opštine Pantelej. Gradska opština Pantelej i opština Čirpan potpisale su Protokol o saradnji u oblasti prekogranične saradnje, turizma i kulture. Grad Niš dobio je poziv da u Čirpanu 5. i 6. septembra, gde se održava Biznis forum, predstavi poslovni ambijent grada i okruženja.\nGradski većnik Vladislav Marjanović razgovarao je sa Njegovom ekselencijom ambasadorom Republike Češke Tomašom Kuhtom i članovima visoke delegacije Senata te zemlje o unapređenju međusobne saradnje. U delegaciji Senata bili su predsednik Stalne komisije za dijasporu Tomaš Černin, sekretarka te komisije Bronislava Vackova i senator Vladislav Vaclavec. Povod boravka delegacije je održavanje manifestacije „Dani češkog piva u Nišu“. Kako je Niš jedno od središta naprednih i inovativnih tehnologija čemu teži i Češka, obostrani je interes dve strane da razvijaju saradnju na polju istraživanja, nauke, obrazovanja i kulture, rečeno je u razgovoru u Gradskoj kući. U razgovru je pokrenuta inicijativa o poseti delegacije Niša nekom od čeških gradova u kome bi Niš bio predstavljen nekim od svojih autentičnih proizvoda.\nDelegacija Južnog Sinaja i Ambasade Egipta boravila je u dvodnevnoj poseti Gradu Nišu. Povod je bio potpisivanje Pisma o namerama za uspostavljanje saradnje između Grada Niša i Grada Šarm el Šeika. Delegaciju Južnog Sinaja koju su činili vlasnici najvećih lanaca hotela u Šarm el Šeiku i okolini predvodio je guverner Južnog Sinaja Haled Fuda. Tokom dva dana boravka u Nišu predstavnici Južnog Sinaja obišli su najznačajnije kulturno istorijske i prirodne lokalitete. U susretu sa domaćim privrednicima, turističkim radnicima i direktorom preduzeća „Aerodromi Srbije“ u Regionalnoj privrednoj komori razgovaralo se o unapređenju saradnje na polju turizma. Poseban akcenat stavljen je na mogućnost ulaganja u banjski turizam. Razmatrano je uspostavljanje putničkog i avio saobraćaja između Niša i Šarm el Šeika. Delegacija je posetila i Naučno-tehnološki park gde se upoznala sa načinom funkcionisanja organizacije, a zatim je posetili i nekoliko kompanija u Naučno-tehnološkom parku koji je regionalni centar za dinamični razvoj inovativnog naučnog i tehnološkog preduzetništva i osvajanje visokih i naprednih tehnologija. Članovi delegacije su izrazili zainteresovanost za osnivanje jednog mini naučno-tehnološkog parka u Šarm el Šeiku u sklopu tamošnjeg univerziteta uz stručnu podršku Naučno-tehnološkog parka i Univerziteta u Nišu.\nPredsednica Parlamenta Švajcarske Izabel More sa saradnicima započela je boravak u Srbiji posetom Nišu i sastankom sa gradonačelnicom Niša Draganom Sotirovski. Na sastanku je istaknuto da je švajcarska Vlada novčano podržala projekat e-uprave i da je finansirala izgradnju Naučno-tehnološkog parka. Uz pomoć Vlade Švajcarske, tim UNDP-a pružio je pravnu podršku u prilagođavanju Poslovnika o radu Skupštine Grada Niša upotrebi e-parlamenta. Ukupna vrednost donacije, koja osim 78 tableta vrednih 11 000 dolara uključuje i prilagođeni softver, procenjena je na 150 000 dolara.\nDelagacija Službe za zapošljavane Republike Austrije posetila je Niš gde se srela sa gradonačelnikom Darkom Bulatovićem. Cilj sastanka je bio da se predstavnici delegacije Austrije upoznaju sa lokalnom samoupravom koja je dobar primer kada se radi o ulaganju na lokalnom nivou u mere politike aktivnog zapošljavanja koje se sprovodi u gradu već nekoliko godina, i u čemu grad aktivno učestvuje finansijskom podrškom.\nPrivredna delagacija Grada Kečkemeta (Republika Mađarska) na čelu sa Jožefom Galom, predsednikom privredne komore županije Bač Kišken i zamenikom gradonačelnika grada Kečkemeta, srela se sa gradonačelnikom Niša Darkom Bulatovićem. Tokom razgovora i prezentacije između dva grada dogovorene su neke od mogućnosti saradnje kako na ekonomskom tako i na kulturnom i obrazovnom planu.\nDelegacija Parlamenta Republike Slovenije boravila je u Nišu,gde se sastala sa gradonačelnikom Darkom Bulatovićem. U srdačnom i prijateljskom razgovoru razmenjena su mišljenja o unapređenju saradnje između Grada Niša i ove nekadašnje jugoslovenske republike.\nDelegacija Republike Srpske koju je predvodio predsednik Narodne skupštine Republike Srpske Nedeljko Čubrilović bila je, u okviru manifestacije „Dani Srpske u Srbiji“, gost grada Niša. U delegaciji Republike Srpske bio je i šef Predstavništva Republike Srpske u Srbiji Mlađen Cicović. Projekat pod nazivom „Dani Srpske u Srbiji” pokrenut je 2013. godine sa idejom da se Srbiji i njenim građanima na uvek nov i jedinstven način predstavi Republika Srpska i njeni potencijali. Ova višednevna manifestacija kroz različite programske aktivnosti podstiče razmenu kulturnih ostvarenja i kulturne baštine, prezentuje investicione mogućnosti, i učvršćuje vezu između srpskog naroda sa obe strane Drine.\nU organizaciji Bavarskog državnog ministarstva za privredu Nemačko-srpske privredne komore, u Nišu je boravila delagacija bavarskih privrednika. Reč je o predstavnicima 10 kompanija iz različitih oblasti, a sa njima su bili i predstavnici Bavarskog ministarstva Martin Grosman i Ursula Hajncel, a ciljem da se upoznaju sa potencijalima za saradnju Srbije sa ovom nemačkom pokrajinom, koja spada u red najbogatijih i najrazvijenijih regiona Evrope.\nPredstavnici Kompanije Huavej posetili su Niš i sa gradonačelnikom Darkom Bulatovićem i njegovim saradnicima, kao i predstavnicima Ministarstva trgovine, turizma i telekomunikacija razgovarali o saradnji na projektu Niš – pametan grad. Na radnom sastanku u gradskoj kući delegacija Huaveja predstavila je potencijale i mogućnosti ovog tehnološkog giganta koji su već implementirani u većem broju gradova i čije funkcionisanje značajno podiže funkcionalnost tih gradova i posebno pozitivno utiče na kvalitet života stanovnika. To se ogleda pre svega u vidu smanjenja saobraćajnih i komunalnih problema, što opet dovodi i do smanjenja zagađenja, podizanja energetske efikasnosti, ušteda u električnoj energiji i drugim energentima i, konačno, do ušteda u novcu potrebnom za funkcionisanje najvažnijih gradskih sistema.\nDelegacija Švedske razvojne agencije (Sida) predvođena predsedavajućom borda direktora Ivon Gustafson i Ambasador Kraljevine Švedske Jan Lundin posetili su Niš i razgovarali sa Gradonačelnikom Darkom Bulatovićem i predstavnicima niške Kancelarije za lokalni ekonomski razvoj o realizaciji projekta izgradnje postrojenja za prečišćavanje i preradu otpadnih voda. Švedska je podržala pripremu idejnog projekta i tenderske dokumentacije za postrojenje i sakupljače otpadnih voda kroz program „Podrška razvoju investicija u oblasti zaštite životne sredine“ („PEID“) koji u Srbiji implementira EPTISA Servicios de Ingenieria S.L. (Španija)\nGradonačelnik Darko Bulatović zajedno sa saradnicima sastao se sa kineskom državno – provrednom delegacijom čija poseta je rezultat saradnje sa Centrom za interkulturalnu komunikaciju i medijaciju Konflaks čiji je predsednik bivši Ministar spoljnih poslova Republike Srbije Ivan Mrkić.Na sastanku su analizirane mogućnosti za saradnju i prezentovani investicioni pogencijali, a razgovaralo se i mogućem učešću delegacije kineskih privrednika na Forumu naprednih tehnologija.\nU Gradskoj kući održan je prijem za predstavnike departmana Žirond, a u okviru projekta saradnje vatrogasne službe ovog departmana i niške Pravno poslovne škole koja školuje buduće vatrogasce. Delegaciju je predvodila Mariz Desilije načelnica službe za međunarodne odnose departmana, a sastanku su prisustvovali i kapetan Vensan Lator oficir službe za obuku vatrogasaca u departmanu i Žak Loše direktor koledža Šam-Deme u Pelgriju. Ukupna vrednost ovog projekta je oko 17 hiljada evra, a škola iz Niša je zadužena za njegovo tehničko sprovođenje uz podršku GO Medijana. Prve godine ovaj projekat biće usmeren ka razmeni francuskih i srpskih stručnih saradnika u obuci učenika za profil vatrogasaca dobrovoljaca. Delegacija iz Žironda pokloniće Pravno-poslovnoj školi u Nišu neophodna sredstva za realizaciju praktične nastave u okviru obrazovnog profila tehničar zaštite od požara.\nAmerička delegacija predvođena vojnim atašeom Ambasade SAD-a u Srbiji Robertom Hamiltonom i predstavnicima američke humanitarne organizacije (SPIRIT OF AMERICA) boravila je u Nišu. Ovom prilikom posetili su Centar za dnevni boravak dece, omladine i odraslih lica ometenih u razvoju Mara i uručili donaciju u vidu računarske opreme.\nU Gradskoj kući organizovan je prijem za visoku delegaciju Univerziteta državnih protivpožarnih službi iz Sankt Peterburga koji je u sastavu ruskog ministarstsva za vanredne situacije. Goste iz Rusije je primio zamenik gradonačelnika prof.dr Miloš Banđur. Delegaciju Univerziteta čine general-major Eduard Čižikov, koji je 2014. godine predvodio ruske spasioce tokom akcija u poplavljenom Obrenovcu i Igor Osipčuk zamenik načelnika i rektor ovog univerziteta. U prijateljskom razgovoru sa predstavnicima ove elitne ruske visokoškolske ustanove razmotrene su mogućnosti saradnje na polju edukacije naših stručnjaka, a biće otvoreno i predstavništvo ovog Univerziteta koje školuje oko šest hiljada studenata u prostorijama srpsko-ruskog humanitarnog centra.\nU zvaničnoj poseti Gradu Nišu boravila je delegacija norveškog grada Saltadala predvođena gradonačelnikom Rune Bergom. Dugogodišnji prijateljski odnosi i saradnja Grada Niša i norveškog Grada Saltdala koji su i ozvaničeni protokolom o bratimljenju davne 1985.godine, a koja je neopravdano zaustavljena 2006.godine, na obostrano zadovoljstvo biće nastavljena. Podsećanja radi, delegacija Grada Niša boravila je u Saltdalu juna prošle godine gde je prisustvovala obeležavanju 75 godina od odvođenja prvih srpskih interniraca na prinudni rad. Predstavnici Niša uverili su se da norveški narod brine o srpskom sabirnom groblju, gde je sahranjeno ukupno 1911 srpskih interniraca. Takođe, Grad Saltdal i Vlada Kraljevine Norveške uložiće u budućnosti i dodatna sredstva da se memorijalni kompleks rekonstruiše. Gosti iz Saltdala posetiće i internacionalni džez festival Nišvil na kome nastupa i njihov amaterski džez orkestar, a koji se niškoj publici predstavio i u sredu na amfiteatru na keju.\nDelegacija grčkog grada Seresa predvođena gradonačelnikom Petrosom Agelidisom boravila je u Nišu povodom obeležavanja gradske slave Sveti car Konstantin i carica Jelena. Nakon što je nedavno potpisan sporazum o bratimljenju Grada Niša i opštine Seres na severu Grčke u Seresu, po dogovoru potpisnika, sporazum je verifikovan i u Nišu, pred odbornicima Skupštine grada i gradskim zvaničnicima, koji su svojim pristankom u gradskom parlamentu, potvrdili nameru Niša da se i zvanično pobratimi sa Seresom.\nGosti Grada Niša na ovogodišnjoj slavi Sveti car Konstantin i carica Jelena su predstavnici ruskog grada Kurska, inače grada pobratima Nišu. Njih je u Gradskoj kući primio zamenik gradonačelnika Miloš Banđur. On im je poželeo dobrodošlicu istakavši da su prijateljski odnosi Rusije i Srbije utemeljeni u zajedničkoj istoriji i bratstvu. On je upoznao goste iz Kurska sa aktivnostima koje se u gradu realizuju i naglasio da će Niš i Kursk i u budućnosti nastaviti da neguju saradnju i prijateljske odnose. Inače, delegaciju Kurska čine Maslov Jevgenij, odbornik Kurske skupštine grada i član Odbora za građevinu i Jevdokimov Dmitrij, takođe odbornik u Skupštini Grada Kurska ipredsednik Odbora za razvoj malih i srednjih preduzeća i inovacione politike Kurske oblasne skupštine.\nGradonačelnik Niša Darko Bulatović i članica Gradskog veća za kulturu Jelena Mitrovski ugostili su danas u Gradskoj kući delegaciju Beča i turskog Izmita koji borave u Nišu. Na prijemu za goste, sa kojima Grad Niš već 9 godina sarađuje na projektu „Carevi koji su promenili svet“, istaknut je značaj te saradnje i povezivanje različitih delova sveta, čija su spona značajni rimski imperatori-tetrarsi Galerijus, Makiminus Deo, Licinije i Konstantin.Očekuje se da se saradnja sa Bečom i Karnuntumom, kraj glavnog grada Austrije, kao i sa Izmitom u Turskoj, nastavi novim projektima koji su u vezi sa obeležavanjem 70.godišnjice od usvajanja Univerzalne deklaracije o ljudskim pravima UN, u Parizu 10.decembra 1948.godine.\nU cilju promocije takmičenja „Srbija u ritmu Evrope“ i Niša kao grada domaćina, u Nišu su boravili ambasadori Švedske, Slovačke, Kipra, Danske, Portugala, Hrvatske, Belgije i Danske, kao i predstavnici 20 ambasada u Srbiji, ali i predstavnici opština i gradova, čiji najmlađi sugrađani takođe učestvuju u „mini Evroviziji“.\nGradonačelnik Niša Darko Bulatović sa saradnicima sastao se sa delegacijom privrednika iz NR Kine koju je predvodio ambasador Kine u Srbiji Li Mančang. Na sastanku je razgovarano o eventualnim zajedničkim projektima Grada i kineskih privrednika: regionalnoj deponiji i zameni kompletne ulične rasvete u gradu. Istovremeno, predstavnici Grada Niša izložili su i projekte izgradnje logističkog centra, Naučno-tehnološkog parka ali i lakog šinskog saobraćaja koji bi takođe mogli da se realizuju u saradnji sa kineskim partnerima.\nGradonačelnik Niša Darko Bulatović sa saradnicima sastao se sa delegacijom iz francuske oblasti Žirond na čelu sa delegatom Saveta departmana za pitanja Evrope i decentralizovane saradnje Žak Respoom. Prilikom današnjeg susreta razgovaralo se o novim modalitetima saradnje Grada Niša sa Generalnim savetom Žironda. Reč je o saradnji na projektima posvećenim mladima kao najvrednijem resursu Grada, kulturi i stimulisanju lokalnog razvoja. Najavljena je i tronedeljna poseta niškog strip autora Tonija Radeva Žirondu u okviru koje će deca koledža «Alfred Mogen» iz Gradinjana i OŠ «Ivo Andrić» iz Niša, uz podršku Radeva raditi na realizaciji francusko-srpskog strip izdanja sa tematikom ljudskih prava.\nGradonačelnik Niša Darko Bulatović sa saradnicima sastao se sa ministrom zaštite životne sredine Goranom Trivanom i privredno-političkom delegacijom države Merilend iz SAD-a kojima je prezentovano nekoliko projekata iz oblasti zaštite životne sredine kao što su deponija Keleš i postrojenje za prečišćavanje otpadnih voda.\nDelegacija predstavnika najvećih nordijskih firmi u Srbiji na čelu sa norveškim ambasadorom Arne Sanes Bjornstadom posetila je Niš kako bi razmotrila opcije za razvoj ekonomske saradnje. Nordijska poslovna alijansa (NPA), okuplja kompanije iz Danske, Finske, Norveške, Islanda i Švedske koje posluju na srpskom tržištu. Cilj udruženja je unapređenje i jačanje saradnje nordijskih kompanija i srpskog tržišta. Alijansa pomaže nordijskim kompanijama da nađu poslovne partnere u Srbiji i obratno, i podržava novoosnovane nordijske kompanije u našoj zemlji.\nDelegacija Ministarstva inostranih poslova Kraljevine Švedske koja je finansirala izradu Studije o izvodljivosti za izradu postrojenja za preradu otpadnih voda boravila je u zvaničnoj poseti Gradu Nišu. Izgradnja postrojenja za prečišćavanje otpadnih voda u Nišu je najveći projekat u Srbiji iz oblasti zaštite životne sredine i koštaće 56 miliona evra. Novac će biti obezbeđen iz pretpristupnih fondova Evropske unije. Ovom prilikom najavljeno je i potpisivanje Memoranduma o saradnji između Grada Niša i Ministarstva poljoprivrede i zaštite životne sredine kojim će ministarstvo Gradu donirati milion evra za kompletnu projektno-tehničku dokumentaciju do tendera.\nPredstavnici francuskih gradova Arl i Žirond boravili su u Nišu povodom potpisivanja Pisma o namerama sa Gradom Nišom kako bi produbili dosadašnju saradnju kroz održive projekte koji se tiču razvoja i zaštite kulturno istorijskog nasleđa u našem gradu, a na osnovu iskustava iz Francuske. Potpisvanju Pisma o namerama prisustvovala je ambasadorka Republike Francuske u Srbiji Kristin Moro, koja je istakla da je ovaj čin nova etapa u dugogodišnjoj saradnji između Grada Niša i njegovih najvažnijih partnera u Francuskoj.\nPredstavnici ruske delegacije iz Rostova i udruženja kozačkih privrednika sastali su se sa rukovodstvom Grada Niša kako bi razgovarali o potencijalima Niša i okoline za uspostavljanje ekonomske saradnje, posebno u oblasti poljoprivrede. Ovo je samo prvi u nizu sastanaka koji će se organizovati u cilju povezivanja ruskih i srpskih poljoprivrednih proizvođača, kako bi se, u skladu sa potrebnim standardima, povećao izvoz domaćih proizvoda na tržište Rusije.\nDelegacija Udruženja bivših poslanika Evropskog parlmenta boravila je u zvaničnoj poseti Gradu Nišu. Bivši poslanici Evropskog parlamenta koriste svoje iskustvo u jačanju parlamentarne demokratije i promovišu debatu o budućnosti EU. U dvočasovnoj diskusiji sa Gradonačelnikom Niša i njegovim saradnicima sagovornici su se složili da je za prevazilaženje svih izazova u Uniji danas potrebno jedinstvo, i u tom svetlu razmenili mišljenja o politici proširenja Unije, efektima Bregzita, migrantskoj krizi, zabrinutosti zbog narastanja terorizma.\n1. jula 2022., 00:47 h


Hasani: Tači da raspiše vanredne izbore u četiri opštine - Politika - Dnevni list Danas\nPočetna » Politika » Hasani: Tači da raspiše vanredne izbore u četiri opštine\n1Piše: FoNet 30. novembra 2018. 11.46\nList podseća na slučaj iz 2010. godine u opštini Orahovac, kada je gradonačelnik podneo ostavku, a posle nekoliko dana ju je povukao, pa je Ustavni sud reagovao i konstatovao da je svaka ostavka konačna i ne može se povući. Zvaničnici Ministarstva lokalne administraciuje potvrdili su da su dobili ostavke gradonačelnika opština sa severa Kosova, ali nisu se izjašnjavali da li su one dostavljene Tačiju.\nGradonačelnik južne Mitrovice Agim Bahtiri sazvao je vanredni sastanak opštine kako bi inicirao promenu Zakona o administrativnim granicama i ujedinio dva dela Mitrovice, posle ostavke Gorana Rakića, ali je ta inicijativa propala u samom početku, jer gradonačelnici nemaju takva ovlašćenja.\nJutros se pojavila informacija da Srbija ne može da tuži Kosovo Arbitražnom sudu zbog odluke o carinama od 100 odsto na proizvode iz Srbije\nKonačni sporazum Srbije i Kosova se ne može postići bez definisanja granica, poručio je predsednik Kosova Hašim Tači u intervjuu Glasu Amerike (VOA).\nSa druge strane, profesor Univerziteta Džons Hopkins u Vašingtonu Danijel Server izjavio je da je za dalje razgovore Beograda i Prištine ključna politička volja predsednika Srbije Aleksandra Vučića i Kosova Hašima Tačija, a da dijalog ne mora nužno da se vodi u Briselu.\nMediji su danas objavili informaciju da francuski predsednik Emanuel Makron dolazi u Beograd sa porukom da će podržati svaki predlog za kosovski problem, odnosno razgraničenje, onako kako bi to Beograd prihvatio.\nDa podsetimo, Vlada Kosova je demantovala tvrdnje Beograda da se na Kosovu posle uspostavljanja takse od sto odsto za proizvode iz Srbije i Bosne i Hercegovine, ne dozvoljava ulazak i štampe iz Srbije.\nZaposleni u Osnovnom sudu u Mitrovici, koji se nalazi u severnom delu grada, vratili su se na posao, pošto su u utorak obustavili rad u znak solidarnosti sa građanima koji su protestovali zbog uvođenja takse od 100 odsto na robu iz Srbije i BiH.\nenver hasani, Hašim Tači, kim, Kosovo, Kosovska Mitrovica, vanredni izbori\nNepostovanje Ustava na Kosovu je sasvim normalna pojava.Inace se ni kosovski parlament ne moze sastati u vise pokusaja tako da bi opsti izbori bili logican sled dogadjaja.Ali kao sto rekoh,na Kosovu nista nije normalno!


Zašto je Netanijahu odbio da primi šefa nemačke diplomatije - 25.04.2017, Sputnik Srbija\nPremijer Izraela Benjamin Netanijahu neće primati inostrane goste ukoliko se sastaju s organizacijama koje „ocrnjuju“ izraelsku vojsku, saopštila je kancelarija... 25.04.2017, Sputnik Srbija\nvesti, svet, nemačka, izrael, zigmar gabrijel, benjamin netanijahu\n19:22 25.04.2017 (Osveženo: 19:29 25.04.2017)\nŠef nemačke diplomatije uvrstio je u plan posete kontakte s levičarskim nevladinim organizacijama „Becelem“ i „Šovrim Štika“, koje se bave nadgledanjem dejstava izraelskih snaga bezbednosti na palestinskim teritorijama i objavljuju slučajeve narušavanja ljudskih prava.\n„Politika premijera Netanijahua jeste da se ne sastaje s inostranim posetiocima koji tokom diplomatskih poseta Izraela komuniciraju s grupama koje vojnike izraelske armije predstavljaju kao vojne zločince“, navedeno je u saopštenju.\n„Odbrambena armija Izraela i njeni vojnici su osnova našeg postojanja“, naglašeno je u saopštenju.\nKancelarija izraelskog premijera je odnose s Nemačkom nazvala veoma važnim i istakla da se nada da oni neće biti pogoršani zbog ovog incidenta.\nPrema pisanju lokalnih medija, Gabrijel je nakon otkazivanja posete odbio telefonski poziv Netanijahua.\nNemački ministar je u Jerusalimu, gde ga je već primio predsednik Reuven Rivlin. Tokom posete šef države nije zaobišao diplomatski incident, rekavši da je izraelska armija „najmoralnija na svetu“ i izjavivši da svaka kritika treba da bude zasnovana na realnim činjenicama.